Από τα κάτω η οργάνωση του απεργιακού αγώνα\nΚάλεσμα από εργασιακές επιτροπές ΜΜΕ για την Παρασκευή το απόγευμα\nΌπως γνωρίζετε, το διασωματειακό του κλάδου αποφάσισε να προχωρήσει σε 48ωρη απεργιακή κινητοποίηση στις 21 και 22 Μαρτίου. Έχουμε από την μία μεριά την αδιαλλαξία της εργοδοσίας να υπογράψει συλλογική σύμβαση, αδιαλλαξία που ενισχύεται από την πολιτική που εφαρμόζει η κυβέρνηση με την ψήφιση του νέου μνημόνιου, και όλες τις εφαρμοστικές διατάξεις που ακολούθησαν. Ταυτόχρονα, η απόφαση της κυβέρνησης να επιβάλλει υποχρεωτικό «κούρεμα» στα ταμεία μας βάζει σε αμφισβήτηση άμεσα, την πρόνοια, την ασφάλιση και τις συντάξεις μας.\nΑυτή η απεργία πρέπει να πετύχει, πολύ περισσότερο σε αυτές τις συνθήκες που η εργοδοσία, αποθρασυμένη από την πολιτική της κυβέρνησης και της τρόικα προσπαθεί να ρημάξει όλα τα δικαιώματα μας.\nΕτικέτες απεργία, εργασιακή επιτροπή, ΕΣΗΕΑ, ΜΜΕ\nΌχι στην απεργιακή ενημέρωση είπαν τα κανάλια\nΕνώ τα ραδιόφωνα αποδέχθηκαν τη δίοδο που τους πρόσφερε η ΕΣΗΕΑ να συνεχίσουν το πρόγραμμα τους στη διάρκεια της στάσης εργασίας σήμερα με το να εκπέμπουν μόνο ενημέρωση από την απεργία, τα κανάλια έμειναν παγερά αδιάφορα.\nΠου να στέλνουν συνεργεία για να καλύψουν τις συγκεντρώσεις των απεργών,. Εδώ και αυτά που έχουν θέλουν να τα απολύσουν.\nΤο ρεπορτάζ και φωτογραφίες της σημερινής διαδήλωσης των ΜΜΕ στο\nΈσπασε την απεργία. Μα, φυσικά το λένε οι νέες συμβάσεις!\nΗ ΠΟΕΣΥ καταγγέλλει για μια ακόμη φορά την τηλεόραση του ΣΚΑΙ που σπάει τη στάση εργασίας και μεταδίδει εικόνα και ήχο. Στα μικρόφωνα ακούγεται φωνή "δημοσιογράφου" να περιγράφει τα όσα η κάμερα δείχνει. Θυμίζουμε απλά ότι οι τεχνικοί που συμμετείχαν στην απεργία το προηγούμενο διάστημα απολύθηκαν. Και στις νέες συμβάσεις που υπογράφουν οι νέοι, μαθητευόμενοι και μη, ελπίζοντες πως θα λάβουν το "χρίσμα" του δημοσιογράφου κάποια στιγμή, υπάρχει όρος απαγόρευσης σε σωματεία και απεργίες.\nΆραγε το γνωρίζουν αυτό οι συνδικαλιστές της ΕΣΗΕΑ; Ειδικά όσοι στέκονταν εμπόδιο πάντα για να αντιμετωπιστεί η έφοδος των εργοδοτών στα ΜΜΕ; Αυτοί που αντί για εργαζόμενους έχουν στις λίστες τους "πελάτες";\nΗ ανακοίνωση καταγγελίας της ΠΟΕΣΥ\nΕτικέτες απεργία, ΕΣΗΕΑ. ΠΟΕΣΥ, ΣΚΑΙ\nΣτο όνομα της ενημέρωσης από τους εργοδότες\nΣτο όνομα της ενημέρωσης που πρέπει να δώσουν τα κυρίαρχα ΜΜΕ και τα αφεντικά των media.\nΜε τους δημοσιογράφους να αδυνατούν να αναλάβουν την ύψιστη ευθύνη ανεξάρτητης αδέσμευτης πληροφόρησης για τα όσα συμβαίνουν σήμερα στην πολιτική σκηνή και την κοινωνία.\nΑδύναμους να οργανώσουν τη δική τους πληροφόρηση-ενημέρωση, ενώνοντας τα δικά τους αιτήματα με τα αιτήματα των πολιτών.\nΈρμαιους των συμφερόντων των εργοδοτών τους και των μεγαλο-στελεχών δημοσιογράφων, διευθυντών και λοιπών διαμορφωτών της κοινής γνώμης.\nΆβουλους στους καιρούς που σέρνονται στους δρόμους με οργή.\nΑπολύτως λογικό να ανασταλεί η σημερινή απεργία των δημοσιογράφων που καλούνται να εργαστούν υπό την καθοδήγηση όλων των παραπάνω, κρύβοντας τις απόψεις τους για το βράδυ στην πλατεία, βγάζοντας τα τείχη της αυτολογοκρισίας και λογοκρισίας σε κοινή θέα.\nΑπολύτως λογικό να τρίβουν τα χέρια τους οι απεργοσπάστες κάθε απόχρωσης και συμφέροντος.\nΠάμε να καλύψουμε λοιπόν τη οργή του κόσμου στους δρόμους. Βγάζοντας όμως αυτή την οργή, τα αιτήματα, την αποφασιστικότητα στο γυαλί, το χαρτί, τα κύματα.\nΟι απεργοί δημοσιογράφοι του "Έθνους" απευθύνουν έκκληση για συμμετοχή στην περιφρούρηση της απεργίας στο συγκρότημα Μπόμπολα σήμερα που δίνεται η κρίσιμη μάχη για την απόλυση της Πόπης Χριστουδουλίδου. Όλοι στο Έθνος.\nΟι απεργοσπάστες, κυρίως από την Ημερήσια, δεν θα διστάσουν να βουτήξουν από τα ...παράθυρα για να σπάσουν την απεργία του σωματείου τους.Έτσι εξηγείται και η επιστολή εναντίωσης στον εκλεγμένο εκπρόσωπο τους στην Ένωση Συντακτών. Και έτσι εξηγούνται και οι αποχωρήσεις συνδικαλιστικών στελεχών που δηλώνουν γενικά την αντίδραση τους σε απεργίες και αποχωρούν από τη μάχη στο συγκρότημα Μπόμπολα και τον πόλεμο των απολύσεων. Μετά μιλάνε για κόκκινες και μαύρες γραμμές...\nΕτικέτες 'Εθνος, απεργία\nΑπεργούν οι τεχνικοί της TV με κάλυψη ΕΚΑ\nΠου να το φανταστούν τα κανάλια που κάτι ανακοινώσεις εργατικών σωματείων καταλήγουν στο καλάθι των αχρήστων πριν καν διαβαστούν....\nΕτικέτες απεργία, ΕΚΑ, ΕΤΙΤΑ, ΠΟΣΠΕΡΤ\nΑν υπήρχε σωματείο δεν θα χρειαζόταν καν ανάκληση απεργίας\nΘα μας κάνουν να ξεχάσουμε και τη δημοσιογραφία που γνωρίζουμε. Όταν έχεις ένα "σωματείο" που μιλά με καναλάρχες και εκδότες, περιμένοντας να πάρει "γραμμή" ή "εντολές" από υπεύθυνους πολιτικών κομμάτων(δημοσιογράφους στο επάγγελμα) όλα να τα περιμένεις.\nΚι όμως υπήρχε λύση. Και όπως έδειξε πριν λίγη ώρα η "Ελευθεροτυπία" στην ηλεκτρονική της έκδοση είναι πολύ απλή.\nΣε διάρκεια απεργίας, ακόμη και τυπικά, καθορίζονται οι ομάδες ασφαλείας. Ουσιαστικά γίνεται για κάθε έκτακτο γεγονός. Ήταν τόσο απλό. Με μια απλή άδεια από το σωματείο, οι ρεπόρτερ δημοσιογράφοι θα μπορούσαν να μεταδώσουν τα έκτακτα γεγονότα από τη σημερινή πορεία και τη δολοφονική επίθεση των δυνάμεων καταστολής στο Σύνταγμα. Να δώσουν την είδηση και τις εικόνες, να γίνουν και να βγουν στον αέρα τα ρεπορτάζ. Έτσι κι αλλιώς οι δημοσιογράφοι βρίσκονταν εκεί που γεννιόντουσαν τα γεγονότα όλη την ημέρα.\nΚαι το σωματείο θα απαιτούσε από τα ραδιόφωνα, κανάλια και κρατικά Μέσα να αποδεχθούν τη μετάδοση αυτών των ρεπορτάζ από τους δημοσιογράφους.\nΕίναι φανερό πως ειδικά σήμερα ούτε τα κανάλια, ούτε τα ΜΜΕ, ούτε την πλειοψηφία της ΕΣΗΕΑ δεν συνέφερε να αντιδράσουν δημοσιογραφικά.\nΕτικέτες απεργία, ΕΣΗΕΑ, ΜΜΕ, σχόλιο\n(απόσπασμα από την Επιστολή καταγγελία προς ΕΣΗΕΑ)\nΚαι ενημέρωση για την πορεία-διαδήλωση και τις εξελίξεις στα site\nΜε πανό το Alter σήμερα διαδηλώνει στο Μουσείο\nΤΟ "ΑΛΤΕΡ" ΕΙΝΑΙ ΣΗΜΕΙΟ ΑΝΑΦΟΡΑΣ ΓΙΑ ΤΗΝ ΚΑΤΆΝΤΙΑ ΤΩΝ ΜΜΕ ΣΤΗΝ ΕΛΛΑΔΑ...\nΑπό τον Βασίλης Τζήμτσο\nΈνας απλήρωτο εργαζόμενο του "Άλτερ"\nΤο μέλλον αβέβαιο τόσο για τη βιωσιμότητα του καναλιού όσο και για το τι θα απογίνουμε όλοι εμείς, οι περισσότεροι από τους οποίους εργαζόμαστε 10 χρόνια από την έναρξη λειτουργίας του σταθμού και λόγω των ωραρίων εργασίας δεν μπορούσαν να έχουν δεύτερη δουλειά... Είμαστε εγκλωβισμένοι. Το καράβι του "Άλτερ" έχει ρότα προς τα βράχια και είναι άγνωστο αν θα βρεθεί...καπετάνιος με διάθεση να το σώσει.\nΣτο θέμα μας τώρα. Αύριο όλοι οι εργαζόμενοι απεργούν και αγωνίζονται για τα κεκτημένα τους δικαιώματα αντιδρώντας στην κυβέρνηση του Μνημονίου και της Τρόικας.\nΤεχνικοί, διοικητικοί και δημοσιογράφοι του "Άλτερ" θα είμαστε στις 11 το πρωί έξω από το Μουσείο για να ξεκινήσουμε μαζί με τους άλλους εργαζόμενους την πορεία στο Σύνταγμα και στη Βουλή. Αλήθεια πόσο επίκαιρο από ποτέ είναι το...Σύνταγμα... Κάποτε οι Έλληνες ζητούσαν σύνταγμα. Τώρα το Μνημόνιο έχει ξεπεράσει το σύνταγμα της χώρας μας και οι Τροϊκανοί επιβάλουν την πολιτική τους μέσω της κυβέρνησης Παπανδρέου..\nΕτικέτες απεργία, Alter, MME\nΌχι απεργία στις 6 Μάη, έχει μπάσκετ!\nΠερί συνέχισης των απεργιών ο λόγος στο δημοσιογραφικό κλάδο μιας και είναι φανερό πως οι ιδιοκτήτες των ΜΜΕ ακολουθούν τακτική εμπαιγμού για τη συλλογική σύμβαση εργασίας. Στα πρότυπα Παπανδρέου αφήνουν τις εξελίξεις για μετά το Πάσχα με τις αποφάσεις μειώσεων, περικοπών, απολύσεων να είναι ειλλημμένες.\nΚαι ενώ στο Διασωματειακό σήμερα συζητήθηκε η απεργιακή συνέχιση στις "διαπραγματεύσεις" που δηλώνουν πως θέλουν οι εκδότες και οι ιδιοκτήτες, από την πλευρά της ΕΣΗΕΑ (η πλειοψηφία) δεν δείχνει διατεθειμμένη να κουβεντιάσει. (Το ρεπορτάζ στους Financial crimes ενδεικτικό της κατάστασης http://financialcrimesnews.blogspot.com/2011/04/blog-post_4133.html).\nΤέθηκε κατά πληροφορίες ημερομηνία για απεργιακές κινητοποιήσεις στις 6 Μάϊου αλλά από την πλευρά της ΕΣΗΕΑ υπήρξε αντίδραση. Το γιατί, το εξηγούν οι ...φίλαθλοι. Στις 6 με 8 Μάϊου διεξάγεται το Φάιναλ φορ της Euroleague στο μπάσκετ!\nΠαρέμβαση στο μεταξύ για την 4ήμερη απεργία στα ΜΜΕ και απαντήσεις για την τακτική της ΕΣΗΕΑ δίνει και ο γενικός γραμματέας του ΔΣ της ΕΣΗΕΑ Αντώνης Νταβανέλλος στο site της Συσπείρωσης\nΗ 4ήμερη απεργία στα ΜΜΕ και η διεκδίκηση των Συλλογικών μας Συμβάσεων\nΗ 4ήμερη απεργία (7-8-9-10 Απρίλη) στα ΜΜΕ υπήρξε μια σημαντική επιτυχία, στην προσπάθεια να ανακοπεί ο κατήφορος ενός ολόκληρου κλάδου προς την πλήρη «απορρύθμιση», όπως ξεκάθαρα πλέον επιδιώκουν οι εκδότες-καναλάρχες.\nΓια 4 ημέρες οι δημοσιογράφοι, οι τεχνικοί, οι διοικητικοί υπάλληλοι στα ΜΜΕ, απεργήσαμε πραγματικά. Η έκδοση των απεργοσπαστικών φύλλων (ψευδεπίγραφα «κυριακάτικων») την Πέμπτη 7/4, περισσότερο ανέδειξε τον εκφυλισμό των εκδοτών (με την τιμητική εξαίρεση της «Αυγής» και της «Ελευθεροτυπίας») παρά τις δυνατότητές τους για απεργοσπασία. Η λειτουργία κάποιων ενημερωτικών -εντός ή εκτός εισαγωγικών- sites, έθεσε επιτακτικά ζητήματα στα σωματεία (να οργανωθούν επειγόντως συνδικαλιστικά οι εργαζόμενοι σε αυτά), αλλά δεν αρκούσε για να καλύψει την εκκωφαντική σιωπή που επέβαλε η δύναμη της απεργίας.\nΕτικέτες απεργία, Διασωματειακό, ΕΣΗΕΑ, ΜΜΕ\nΚερδίσαμε μια μάχη, αλλά όχι τον πόλεμο. Μόνο και μόνο ότι οι εργοδότες συζητούν για υπογραφή συλλογικής σύμβασης –όχι με θετικούς όρους – είναι αποτέλεσμα της απεργιακής πίεσης.\nΕτικέτες απεργία, ΕΣΗΕΑ, Συντονιστικό Απεργών και Απεργιακών Επιτροπών στα ΜΜΕ, Τύπος\nΌλοι οι τίτλοι στην ...πίστα\nΑλαλούμ αύριο στα περίπτερα. Κυκλοφορούν όλες οι εφημερίδες με κάθε κάθε δυνατόν τρόπο, με κάθε δυνατό συνδυασμό. Από όσα καταφέραμε να μάθουμε: Κυκλοφορούν οι καθημερινές εκδόσεις των ημερήσιων εφημερίδων με τα "δυνατά-εμπορικά" τους χαρτιά. Για παράδειγμα Ελευθεροτυπία, Αυγή, Ελεύθερος Τύπος με τις προσφορές της Κυριακής,Καθημερινή με προσφορές της Κυριακής, Δημοκρατία με τις προσφορές του Σαββάτου, Espresso με το ένθετο περιοδικό για το Στοίχημα. Κυκλοφορούν οι εβδομαδιαίες και οι οικονομικές, Κόσμος του Επενδυτή, Ισοτιμία, Ημερησία Σαββάτου. Και τα ετεροχρονισμένα φύλλα της Κυριακής, Real news, Πρώτο Θέμα, Έθνος, Βήμα.\n** Και μέσα σε όλα στα δημοσιογραφικά γραφεία διοχετεύεται-στα σοβαρά όπως λένε κιόλας- πως η απεργία θα σπάσει για αυτό οι συντάκτες πρέπει να είναι έτοιμοι(!) να βγάλουν φύλλο...\nΕτικέτες απεργία, εφημερίδες, ΜΜΕ\nΤα ΜΜΕ, η παραπληφορόφηση και ο Πινόκιο\nΕτικέτες απεργία, MME\nΕνημέρωση για την απεργία από το blog της απεργίας\nΤο νέο blog με νέα και ενημέρωση για την πορεία της απεργίας στα ΜΜΕ http://apergiamme.wordpress.com/\nΚαι η πρώτη "είδηση" μάλλον θα πρέπει να είναι η προετοιμασία απεργιακού φύλλου από το 'Εθνος για τη Δευτέρα. Κατά πληροφορίες ενημερώνονται συντάκτες, του αθλητικού κυρίως, να ετοιμάσουν ύλη σήμερα(;) για το φύλλο της Δευτέρας που θα κυκλοφορήσει μόνο στην Αθήνα! Το είπε, λέει, ο κ. Μπόμπολας...\nΕτικέτες 'Εθνος, απεργία, εφημερίδες


Ένας Έλληνας δημοσιογράφος, που βρίσκεται για διακοπές στο Βερολίνο, αποφασίζει να κάνει ένα ρεπορτάζ για τον κόσμο των κατασκόπων. Συναντά έναν από τους πράκτορες της Στάζι, της υπηρεσίας Κρατικής Ασφάλειας (βλ. αντικατασκοπείας) της πρώην Ανατολικής Γερμανίας, που του αποκαλύπτει τυχαία το κωδικό όνομα ενός Έλληνα πράκτορα της υπηρεσίας,\nΜε όχημα την ιστορία της Λούλας, μιας κοπέλας που ζει με τις αδελφές και τη μητέρα της στην Αθήνα του 19ου αιώνα, ταξιδεύουμε από την Κέρκυρα στην Αίγινα του Καποδίστρια κι από την Κωνσταντινούπολη της περιόδου του Κριμαϊκού Πολέμου στην Αγία Πετρούπολη, με ενδιάμεσους σταθμούς την Αμμόχωστο και τη Μάλτα και αποκορύφωμα το Μεσολόγγι μετά την Έξοδο.\nΈνα μυθιστόρημα που διαδραματίζεται παράλληλα στη Γερμανία, λίγο πριν από την άνοδο του Χίτλερ στην εξουσία και στην αρχαία Αθήνα της εποχής του Πλάτωνα. Περιστρέφεται γύρω από την επίλυση του δήλιου προβλήματος, αποτυπώνοντας την αντίθεση ανάμεσα στον κόσμο των ιδεών και την πραγματικότητα. Ένα κυρίως μαθηματικό, αλλά και πολιτικό μυθιστόρημα.


Πληροφορίες για την Κινέζικη Κερασιά - Συλλογές - 2022\nΤο ανατολίτικο κεράσι (Prunus serrulata) είναι εγγενές στην Κίνα, την Κορέα και την Ιαπωνία. Το ανατολίτικο κεράσι είναι συχνά το επίκεντρο των κήπων, όπου τα σμήνη λουλουδιών μπορούν να θαυμάσουν από κοντά.\nΥπάρχουν πολλές ποικιλίες του ανατολίτικου κερασιού που προσφέρουν μονές και διπλές ανθίσεις σε αποχρώσεις του ροζ και του λευκού. Γενικά, αυτό το δέντρο έχει στρογγυλεμένη μορφή και κοκκινωπό καφέ φλοιό. Το φύλλωμα μπορεί να γίνει χάλκινο το φθινόπωρο. Τα λουλούδια εμφανίζονται λίγο πριν από την εμφάνιση των φύλλων.\nΤο ανατολίτικο κεράσι (Prunus serrulata) είναι εγγενές στην Κίνα, την Κορέα και την Ιαπωνία.\nΤο ανατολίτικο κεράσι είναι συχνά το επίκεντρο των κήπων, όπου τα σμήνη λουλουδιών μπορούν να θαυμάσουν από κοντά.\nΤο κεράσι Oriental είναι ευαίσθητο σε τραυματισμούς από παράσιτα και ασθένειες, καθώς και περιβαλλοντικές πιέσεις, όπως η ατμοσφαιρική ρύπανση και το συμπιεσμένο έδαφος. Για αυτούς τους λόγους, θεωρείται ένα δέντρο με βραχύβια διάρκεια. Το κεράσι Oriental ταιριάζει καλά σε υγρό και καλά στραγγιζόμενο έδαφος και στον ήλιο. Είναι κρύο ανθεκτικό στη ζώνη σκληρότητας των φυτών του Υπουργείου Γεωργίας των Ηνωμένων Πολιτειών 5.\nΤο κεράσι Kwanzan είναι μια δημοφιλής ποικιλία του κερασιού της Ανατολής και εισήχθη στους αμερικανικούς κήπους το 1903. Τα διπλά ροζ λουλούδια διακοσμούν τον θόλο του δέντρου που μοιάζει με βάζο τον Απρίλιο και τον Μάιο. Κάθε άνοιξη στην Ουάσιγκτον, το Cherry Blossom Festival γιορτάζει τα επιβλητικά άνθη των κερασιών Kwanzan και Yoshino.\nΤο κεράσι Oriental είναι ευαίσθητο σε τραυματισμούς από παράσιτα και ασθένειες, καθώς και περιβαλλοντικές πιέσεις, όπως η ατμοσφαιρική ρύπανση και το συμπιεσμένο έδαφος.\nΤο κεράσι Oriental ταιριάζει καλά σε υγρό και καλά στραγγιζόμενο έδαφος και στον ήλιο.\nΟι κερασιές έχουν λευκά ή ροζ λουλούδια που είναι διατεταγμένα σε μικρές συστάδες, και τα περισσότερα είδη και ποικιλίες έχουν λουλούδια πέντε πετάλων, όπως τα περισσότερα άλλα μέλη της οικογένειας Rosaceae. Ορισμένες ποικιλίες με διπλή άνθιση έχουν πολλά επιπλέον πέταλα που δίνουν μια πληρέστερη εμφάνιση. Τα φύλλα είναι επίσης λεπτά οδοντωτά στο περιθώριο. Προσδιορίστε τα χαρακτηριστικά του φλοιού. Τα περισσότερα κεράσια έχουν είτε γκριζοπράσινο είτε κοκκινωπό καφέ φλοιό και έχουν μοτίβο με εμφανή οριζόντια σημάδια που ονομάζονται φακοί. Παρατηρήστε εάν τα λουλούδια υπάρχουν πριν ή μαζί με την εμφάνιση των φύλλων. Οι διακοσμητικές και οι ποικιλίες οπωρώνων εμφανίζουν τα άνθη τους προτού αναδύονται τα φύλλα και αρχίζουν να εξασθενίζουν καθώς το δέντρο βγάζει φύλλα. Τα μαύρα κεράσια και παρόμοια άγρια κεράσια, ωστόσο, εμφανίζουν τα λουλούδια τους ενώ υπάρχουν τα φύλλα.\nΟι κερασιές έχουν λευκά ή ροζ λουλούδια που είναι διατεταγμένα σε μικρές συστάδες, και τα περισσότερα είδη και ποικιλίες έχουν λουλούδια πέντε πετάλων, όπως τα περισσότερα άλλα μέλη της οικογένειας Rosaceae.\nΤα μαύρα κεράσια και παρόμοια άγρια κεράσια, ωστόσο, εμφανίζουν τα λουλούδια τους ενώ υπάρχουν τα φύλλα.\nΟι κερασιές έχουν λευκά ή ροζ λουλούδια που είναι διατεταγμένα σε μικρές συστάδες, και τα περισσότερα είδη και ποικιλίες έχουν λουλούδια πέντε πετάλων, όπως τα περισσότερα άλλα μέλη της οικογένειας Rosaceae. Τα μαύρα κεράσια και παρόμοια άγρια κεράσια, ωστόσο, εμφανίζουν τα λουλούδια τους ενώ υπάρχουν τα φύλλα.\nΔες το βίντεο: Κλάδεμα ενήλικου δένδρου κερασιάς σύστημα διαμόρφωσης: ελεύθερο κύπελλο (Ιανουάριος 2022).\nΦυτά ανθεκτικά στα ελάφια της Βόρειας Καρολίνας\nΠώς να μεταμοσχεύσετε φυτά AeroGarden\nΗ διαφορά μεταξύ φυτών και ζιζανίων\nΦροντίδα των φυτών Oxalis\nΤύποι τριαντάφυλλων λεβάντας\nΤι είναι το Sand Hornets;\nΜανιτάρια: Pluteus cervinus\nCopyright 2022 \_ Πληροφορίες για την Κινέζικη Κερασιά...


ΓΝΩΜΗ ΚΙΛΚΙΣ ΠΑΙΟΝΙΑΣ: Τόλμη Κιλκίς: "Τίποτα δεν είναι τυχαίο"\nΤόλμη Κιλκίς: "Τίποτα δεν είναι τυχαίο"\nΜικρός τεσσάρων ετών ο Σεβαστιανός Αναστασιάδης,ήταν στην πρώτη του επαφή με το άθλημα και τον προπονητή-δάσκαλό του. Φοβήθηκε από τις πρώτες φωνές αλλά επανήλθε πολύ γρήγορα. Αγάπησε πολύ το άθλημα παρά το νεαρό της ηλικίας του και πολύ γρήγορα προσαρμόστηκε ξεδιπλώνοντας το ταλέντο του.\nΜεγάλωσε μέσα στην οικογένεια του ταεκβοντό, με ότι χρειάζεται ένα παιδί και αθλητής για να μπορέσει να διεκδικήσει.\nΔεν άργησαν να έρθουν τα θετικά. Στο πανελλήνιο πρωτάθλημα παίδων το 2007 ήταν χρυσός για μας, αργυρός για την ΕΛ.Ο.Τ. Ακολούθησαν πολλές νίκες στην Ελλάδα και το εξωτερικό, μετεκπαίδευση στο πανεπιστήμιο WOOSUK στην Κορέα το 2008 και σε πολλές άλλες παρόμοιες διοργανώσεις μαζί με τον προπονητή του.\nΣταθμός ήταν όμως το μετάλλιο στο πανελλήνιο εφήβων του 2011 που του χάρισε την εισαγωγή του στα ΤΕΙ Κοζάνης λόγω μορίων στην ειδική κατηγορία αθλητών το 2014.\nΣήμερα ο Σεβαστιανός σπουδάζει και συνεχίζει να αγωνίζεται μαζί με τον προπονητή-δάσκαλό του Λεμονίδη Γεώργιο που του εύχεται μαζί με τον πρόεδρο του συλλόγου κ. Κουραλίδη Παύλο, καλή σταδιοδρομία και πολλές επιτυχίες.\nΠρέπει να τονίσουμε ότι η μοριοδότηση στα ΑΕΙ και ΤΕΙ είναι δεδομένη από διακρίσεις στο Πανελλήνιo-Ευρωπαϊκό-Παγκόσμιο και Ολυμπιάδα σύμφωνα με το Υπουργείο Παιδείας και την Γ.Γ. Αθλητισμού.\nΤίποτα δεν είναι τυχαίο. Με πολύ δουλειά, συνέπεια και υπευθυνότητα μπορούμε να καταφέρουμε πολλά.\nΟ Aθλητισμός είναι τρόπος ζωής…” Συνεχίζουμε “…\nΟ.Ν.ΝΕ.Δ. Κιλκίς: "Η Δημοκρατία έχει όρια, όχι άκρ...\nΣυνάντηση Βούλας Πατουλίδου με εκπροσώπους του Εμ...\nΑθήνα: Σεμινάριο Σύγχρονης Ιστορίας\nΔημοσκόπηση – έκπληξη απόψε στο Mega -Τι δείχνει γ...\nΠεριοδεία των υποψηφίων του ΚΚΕ Κιλκίς, σε εργασια...\nΣάββας Τσολάκης: “Όλοι μαζί θα δώσουμε τον κρίσιμο...\nΔράσεις για τη διαχείριση των αδέσποτων ζώων συντρ...\nΕυχαριστούμε θερμά τον δήμαρχο κ. Σισμανίδη\nΠροεκλογικό σποτ Σούλη Καζαντζίδη\n"Συμφέρον των μικρών εμπόρων, αυτοαπασχολούμενων κ...\nΠρέπει πρώτα ν' αλλάξουμε οι ίδιοι\nΣτα κανάλια σήμερα ο Γεωργαντάς\nΤίτλοι εφημερίδων, Πέμπτη 22 Ιανουαρίου 2015


Metal View: Οκτωβρίου 2019\nANGEL WITCH-ANGEL OF LIGHT (Album Review)\nTo 2012 μετά από 26 χρόνια οι θρυλικοί Angel Witch αποφάσισαν να δώσουν ένα τέλος στη δισκογραφική τους σιωπή με το "As Above So Below". Με μια μικρή καθυστέρηση, επέστρεψαν φέτος με ένα άλμπουμ, πολύ κοντά στα κλασικά τους καλούπια και φέρει τον τίτλο "Angel of Light", δίνοντας για ακόμα μια φορά χώρο στον αποκρυφισμό και το έρεβος.\nΑναρτήθηκε από Metal view στις 8:02 π.μ. 0 σχόλια\n10 Τραγούδια για το Halloween\nΜπορεί στην Ελλάδα το Halloween, να μην είναι διαδεδομένο, καθώς είναι μακριά από τις εγχώριες παραδόσεις, κερδίζοντας λίγο έδαφος μολις την τελευταία πενταετία, αλλά στο hard rock και το heavy metal, η γιορτή των πνευμάτων πάντα αποτελούσε αγαπημένη θεματική. Το Metal View, με αφορμή τη σημερινή ημέρα (ή μάλλον νύχτα), σας παρουσιάζει δέκα κομμάτια, απολύτως ταιριαστά σε ένα σκοτεινό πάρτυ ή σε ένα μεταφυσικό κάλεσμα.\nΑναρτήθηκε από Metal view στις 3:03 π.μ. 0 σχόλια\nDimlight στο Metal View: Στα χρόνια της πορείας μας θεωρούμε ότι έχουμε δοκιμάσει τα όρια μας\nΟι Dimlight είναι μία από τις πιο ξεχωριστές ατοσφαιρικές metal μπάντες της χώρας μας. Φέτος, δέκα χρόνια μετά το ντεμπούτο τους, κυκλοφόρησαν το νέο τους άλμπουμ, στα πλαίσια μιας ξεχωριστής τριλογίας, ενώ ήδη προετοιμάζονται για το live τους στην Αθήνα μαζί με τους Gentihaa και Warship. Για κάθε τι απ'όλα αυτά, η μπάντα μίλησε στο Metal View.\nΑναρτήθηκε από Metal view στις 1:42 μ.μ. 0 σχόλια\nCANNABIS CORPSE-NUG SO VILE (Album Review)\nΔύο χρόνια μόλις μετά το "Left Hand Pass", οι μάστο(υ)ρες του σύγχρονου και χιουμοριστικού death metal, Cannabis Corpse, επέστρεψαν με το νέο τους πόνημα. Το "Nug So Vile", που είναι και ο έκτος δίσκος τους, μας συστήνει το νέο τους μέλος, τον κιθαρίστα Adam Guilliams πλασάροντας μας νέες αναφορές μεταξύ του ακραίου ήχου και της μαριχουάνας.\nSILVERTOMB-EDGE OF EXISTENCE (Album Review)\nΟι Silvertomb είναι το σχετικά νεοσύστατο σχήμα του Kenny Hickey, μαζί με τον παλιό του ντράμερ από τους θρυλικούς Type O Negative, Jοhnny Kelly, καθώς και με συναδέλφους και μέλη από τους Seventh Void και Agnostic Front. Μετά από μια διετία ύπαρξης, ήρθαν να μας χαρίσουν το ντεμπούτο τους, με τίτλο "Edge Of Existence" και να μας θυμίσουν πως είναι το καλό doom metal, μιξαρισμένο στις λεπτομέρειες με ενδιαφέροντα νέα στοιχεία.\nΑναρτήθηκε από Metal view στις 3:32 π.μ. 0 σχόλια\nNILE-VILE NILOTIC RITES (Album Review)\nH μυθική και απόκρυφη θεματολογία των Nile, τους έχει κάνει θρύλους στο death metal στερέωμα, αφού είναι από τα πιο ξεχωριστά ονόματα του είδους. Μια πενταετία μετά το αρκετά αμφιλεγόμενο "What Should Not Be Unearthed", και κάποιες φουρτούνες στο στρατόπεδο τους, έρχονται εντελώς ανανεωμένοι και πάνοπλοι, με το ολόφρεσκο "Vile Nilotic Rites".\nΑναρτήθηκε από Metal view στις 6:57 π.μ. 0 σχόλια\nKenny Hickey (Type O Negative, Silvertomb) στο Metal View: Υπάρχει πάντα άγχος όταν ξεκινάς μια νέα μπάντα\nΟ Kenny Hickey, είναι ένας από τους πιο γνωστούς κιθαρίστες στο heavy metal και φυσικά συνιδρυτής των Type O Negative μαζί με τον εκλείποντα Peter Steele. Πριν δύο χρόνια, μας σύστησε το νέο του "τέκνο", τους Silvertomb, όπου μαζί με τον επίσης θρυλικό John Kelly στα τύμπανα, καθώς και μέλη των Seventh Void και Agnostic Front, παρουσιάζουν φέτος το ντεμπούτο τους "Edge Of Existence". Για το νέο του εγχείρημα με τους Αμερικάνους, ο ιθύνων νους της μπάντας μιλάει στο Metal View, όντας κατατοπιστικός, και με ένα ιδιότυπο χιούμορ κι αισθηματισμό αναφέρει λίγα στοιχεία και σχετικά με τα παλιά του συγκροτήματα.\nΑναρτήθηκε από Metal view στις 12:05 μ.μ. 0 σχόλια\nSARKE-GASTWERSO (Album Review)\nΟι Νορβηγοί underground metallers, Sarke, που αποτελούν project του ομώνυμου καλλιτέχνη μαζί με τον θρυλικό Nocturno Culto, και μια πλειάδα μουσικών, επέστρεψαν φέτος με το έκτο τους άλμπουμ. Το "Gastwerso", θα έρθει σκοτεινό, γκρίζο και τραχύ, με οργή και δύναμη που μετουσιώνει παλιούς και νέους ήχους σε ένα παγωμένο κάλυμμα.\nΑναρτήθηκε από Metal view στις 1:21 μ.μ. 0 σχόλια\nPHIL CAMPBELL-OLD LIONS STILL ROAR (Album Review)\nΤέσσερα χρόνια κοντεύουν από τότε που ο Lemmy, μετέβη σε άλλο μέρος. Από τότε ο κιθαρίστας των Motorhead, ξεκίνησε ένα project με τους γιους του, όπου πέρσι κυκλοφόρησαν και το ντεμπούτο τους, ενώ τώρα ακόμα πιο αλλαγμένος θα επιστρέψει με το πρώτο του solo album. Εδώ μάλιστα, σε συνδυασμό με εκλεκτούς φίλους-καλεσμένους, δείχνει πως όντως τα γέρικα λιοντάρια ακόμα βρυχώνται δίχως κανένα έλεος.\nΑναρτήθηκε από Metal view στις 3:58 π.μ. 0 σχόλια\nCLOAK-THE BURNING DAWN (Album Review)\nΤους Αμερικάνους Cloak τους γνώρισα πριν δύο χρόνια με το ντεμπούτο τους, το οποίο μου άφησε μια θετική εντύπωση με το μπλέξιμο του southern rock και του black/death metal. Φέτος, εξελίσσοντας τον ήχο τους και όντας πιο επαγγελματίες, πάλι μέσω της Season Of Mist, φέρνουν τον διάδοχο τους, "The Burning Dawn". To δεύτερο τους άλμπουμ, τονίζει την δραματικότητα και το συναίσθημα με τις μουσικές του κατευθύνσεις και την ομιχλώδη του υπόσταση.\nΑναρτήθηκε από Metal view στις 5:15 π.μ. 0 σχόλια\nNile στο Metal View: Στο νέο άλμπουμ φέραμε στοιχεία που δεν έχουν ξαναπαιχτεί στο death metal\nΗ επιστροφή των Nile μετά την πενταετή τους σιωπή από τη δισκογραφία, αναμφίβολα είναι κάτι που θα ενθουσιάσει τους φίλους του death metal. Το "Vile Nilotic Rites", όπως φαίνεται ανοίγει ένα νέο κεφάλαιο στη μουσική των Αμερικάνων και ο drummer τους, Γιώργος Κόλλιας, στην άλλη γραμμή ήρθε αποκαλυπτικός όχι μόνο για το ένατο πόνημα τους, αλλά και για όσα συμβαίνουν στο στρατόπεδο της μπάντας όλον αυτόν τον καιρό.\nΑναρτήθηκε από Metal view στις 4:38 π.μ. 0 σχόλια\nTHE GREAT OLD ONES-COSMICISM (Album Review)\nΟι The Great Old Ones, έρχονται από τη Γαλλία, και η αφοσοίωση τους στον Πατέρα Κθούλου, τους κάνει με κάθε δίσκο να κερδίζουν και περισσότερο έδαφος. Δύο χρόνια μετά τη δισκογραφική τους σιωπή, επιστρέφουν με το ίσως καλύτερο άλμπουμ της μέχρι στιγμής πορείας τους που φέρει τον τίτλο "Cosmicism". H ωριμότητα τους και η τεχνική σιγά σιγά κλιμακώνουν και ανεβάζουν τον πήχη στην καριέρα τους, δείχνοντας πως το underground έχει πολλά καινούρια στοιχεία να δώσει, ειδικά σε μια εποχή γεμάτη πληροφορία.\nΑναρτήθηκε από Metal view στις 11:58 π.μ. 0 σχόλια\nEreb Altor στο Metal View: Αντλούμε έμπνευση από τη Σουηδική παραδοσιακή μουσική\nΟι Σουηδοί Εreb Altor, θα μπορούσαν να αποτελέσουν άξιους συνεχιστές της κληρονομιάς των Bathory, με το πάντρεμα που κάνουν στα επικά, viking και doom metal μοτίβα. Φέτος, μετά από δύο χρόνια επέστρεψαν με το "Jartecken" και ο Ragnar απαντά στις ερωτήσεις του Metal View.\nΑναρτήθηκε από Metal view στις 5:48 π.μ. 0 σχόλια\nPROJECT RENEGADE-ORDER OF ΤΗΕ MINUS (Album Review)\nΟι "δικοί" μας Project Renegade, μετά το πρώτο τους ΕΡ, που σύστησαν τον εαυτό τους και τις ιδιαίτερες μουσικές τους κατευθύνσεις, τώρα επιστρέφουν με κάτι πιο ολοκληρωμένο. Συγκεκριμένα, στα τέλη του τρέχοντος έτους, κυκλοφορούν την παρθενική τους ολοκληρωμένη δουλειά με τον τίτλο "Order Of Minus" δείχνοντας τους πιο ανεξάρτητους σε σχέση με το κλασικό μεταλλικό στερέωμα.\nΑναρτήθηκε από Metal view στις 2:14 π.μ. 0 σχόλια\nLEPROUS-PIΤFALLS (Album Review)\nΔύο χρόνια μετά το εκπληκτικό και προσωπικό αγαπημένο, "Malina", oι Νορβηγοί Leprous, που θα μπορούσαν να χαρακτηριστούν και ως πιονέροι του Σκανδιναβικού progressive metal, ανέβασαν τον πήχη και έφεραν το "Pitfalls". To έκτο τους άλμπουμ λοιπόν έρχεται εντελώς διαφοροποιημένο και κοντά σε άλλα μουσικά μονοπάτια που ίσως δεν έχουμε συνηθίσει ούτε από τους ίδιους αλλά και ούτε από το είδος τους.\nΑναρτήθηκε από Metal view στις 10:53 π.μ. 0 σχόλια\nNecronomicon στο Metal View: Επηρεαζόμαστε από τους Προχριστιανικούς πολιτισμούς\nΟι Καναδοί Necronomicon είναι μία από τις γνωστότερες μπάντες του Βορειοαμαερικανικού underground, με ιστορία εδώ και 30 χρόνια. Φέτος, επέστρεψαν με το έκτο τους πόνημα, φέροντας τον τίτλο "Unus" κι έχοντας μαζί τους ενδιαφέρουσες συμμετοχές και εκπλήξεις, κάνοντας έτσι πλουσιότερο το μαγευτικό blackened death metal τους. Ο ιθύνων νους, και frontman του συγκροτήματος, The Witch, απάντησε για όλα αυτά στο Metal View.\nΑναρτήθηκε από Metal view στις 3:48 π.μ. 0 σχόλια\nΝέο ΕΡ από τους Running Wild\nΜια τριετία μετά το "Rapid Foray", oι Γερμανοί "πειρατές" Running Wild, επιστρέφουν με ένα νέο ΕΡ που αναμένεται να κυκλοφορήσει τον ερχόμενο Δεκέμβριο από τη Steamhammer.\nΑναρτήθηκε από Metal view στις 4:27 π.μ. 0 σχόλια\nACID DEATH-PRIMAL ENERGIES (Album Reiew)\nOι Acid Death φαίνεται ότι είναι ανήσυχα πνεύματα που ποτέ δεν επαναπαύονται. Αυτό άλλωστε δείχνει στα αυτιά μας το νέο "Primal Energies" με τις φιλοδοξίες και την ποικιλία του. Το έκτο άλμπουμ των "δικών" μας metallers, έρχεται στα πλαίσια εορτασμού των 30 χρόνων τους, και η ζωντάνια που έχουν βρίσκεται μοιρασμένη σε κάθε ένα από τα δέκα κομμάτια του άλμπουμ.\nΑναρτήθηκε από Metal view στις 2:41 π.μ. 0 σχόλια\nMAYHEM-DAEMON (Album Review)\nMία ολόκληρη πενταετία πέρασε από τότε που οι Mayhem μας απασχόλησαν με κάτι νέο στη δισκογραφία τους. Έπειτα από την πολυετή τους συνεργασία με τη Season of Mist, πλέον η στγέη τους βρίσκεται στη Century Media, κυκλοφορώντας έτσι, το έκτο άλμπουμ τους, "Daemon", που μαζί με τον τίτλο και το εξώφυλλο, προλογίζει τη σατανική του διάθεση.\nΑναρτήθηκε από Metal view στις 4:13 π.μ. 0 σχόλια\nMoonspell στο Metal View: Στη μουσική όλα είναι ρίσκο\nΑκόμα και μέχρι το τέλος της χρονιάς που διανύουμε, οι θρυλικοί Moonspell φαίνεται πως είναι ιδιαίτερα απασχολημένοι, καθώς εκτός της επικείμενης περιοδείας με τους Rotting Christ, η οποία θα περάσει και από τη χώρα μας, οι Πορτογάλοι ετοιμάζουν και την αγγλική έκδοση του βιογραφικού τους βιβλίου. Ο μπροστάρης της μπάντας, Fernando Ribeiro, γεμάτος όρεξη για κουβέντα, έδωσε στο Metal View, μια λεπτομερή, εφ'όλης της ύλης συνέντευξη.\nΑναρτήθηκε από Metal view στις 8:56 π.μ. 0 σχόλια\nNECRONOMICON-UNUS (Album Review)\nTρία χρόνια μετά το σαρωτικό και επιτυχημενο "Advent Of The Human God, οι Necronomicon από το Κεμπέκ, μας φέρνουν το έκτο έργο τους. Το "Unus" ακολουθεί τον συμφωνικό blackened death metal χαρακτήρα που ξέρουν οι φίλοι του συγκροτήματος, αλλά με έναν πιο ερεβώδη και σκληρό τόνο.\nΑναρτήθηκε από Metal view στις 8:17 π.μ. 0 σχόλια\nOmnium Gatherum στο Metal View: Η ποικιλία στα ακούσματα κρατά ζωντανή τη δημιουργικότητα μας\nΟι Omnium Gatherum, για του πραγματικούς φίλους του μελωδικού death metal, είναι μία όαση μακριά από τα συνηθισμένα. Η παρθενική τους εμφάνιση στη χώρα μας, άφησε την καλύτερη εντύπωση στους παρευρισκομένους σε Αθήνα και Θεσσαλονίκη, ενώ ο τελευταίος τους δίσκος "Burning Cold" έλαβε θεαματικές κριτικές. Για όλα αυτά όπως και για διάφορα άλλα, το Metal View μίλησε με τον τραγουδιστή των Φιλανδών, Jukka Pelkonen, στα παρασκήνια του Fuzz Club, λίγες ώρες πριν πατήσουν στο σανίδι.\nΑναρτήθηκε από Metal view στις 1:28 μ.μ. 0 σχόλια\nOmnium Gatherum, Hamferd, Heidra-Fuzz Club (9/10/2019)\nΌταν είδα τον ερχομό της μπάντας του Markus Vanhala (Insomnium), Omnium Gatherum, στη χώρα μας, είχα μείνει λίγο άναυδος, καθώς δεν τους ήξερα πολύ καλά, αλλά ότι είχα ακούσει μου έδειχνε μια ιδιαιτερότητα στο πάντρεμα των μελωδιών με το Φιλανδικό death metal. Ψάχνοντας τους καλύτερα, και κάνοντας λίγες ώρες πριν τη συναυλία, συνέντευξη με τον τραγουδιστή της μπάντας η οποία θα δημοσιευθεί σύντομα, η ανυπομονησία μου ήταν μεγάλη, κάτι που με την πλειονότητα των Αθηναίων μεταλλάδων, δυστυχώς δε συνέβη και ας ήταν η παρθενική τους εμφάνιση στα μέρη μας.\nΑναρτήθηκε από Metal view στις 2:59 π.μ. 0 σχόλια\nMUNICIPAL WASTE-THE LAST RAGER (EP Review)\nΟι Municipal Wste, μας δίνουν άρωμα Αμερικανικού νότου, αλλά πάντα με ένα thrashmetal κάλυμμα, και κάθε στιγμή δείχνουν να γουστάρουν μπάχαλα και πάρτυ. Φέτος, θα επιστρέψουν με ένα ΕΡ με πιασάρικους τίτλους, λογοπαίγνια, αλλά και αμφιλεγόμενες μουσικές στιγμές. Όλα αυτά είναι όσα περιέχει το φρέσκο πακέτο του "The Last Rager".\nΑναρτήθηκε από Metal view στις 2:48 π.μ. 0 σχόλια\nLucifer's Child στο Metal View: Το live μας στην Αθήνα θα είναι το πιο δυνατό και ολοκληρωμένο που έχουμε κάνει ποτέ\nΤέτοια εποχή πέρσι, άνοιγε τα κατάμαυρα φτερά του το δεύτερο πόνημα των "δικών" μας Lucifer's Child, "The Order". Aποτέλεσμα του δίσκου, ήταν αυτό το Εωσφορικό "τάγμα" να ταξιδέψει στα πέρατα της Ευρώπης και να δείξει τη δύναμη του. Με μόλις δύο μήνες να μας χωρίζουν από τη συναυλιακή τους επιστροφή στην Αθήνα, για το παρθενικό τους headline show, το Metal View συναντήθηκε με τον ιθύνοντα νου και κιθαρίστα της μπάντας, Γιώργο Εμμανουήλ, για μία συνέντευξη που αν μη τι άλλο επικεντρώνεται στο black metal.\nΑναρτήθηκε από Metal view στις 5:13 π.μ. 0 σχόλια\nHELLOWEEN-UNITED ALIVE IN MADRID (Live Album Review)\nΈτυχε αρκετοί γνωστοί μου να δουν τη μεγάλη επανένωση των Helloween στο εξωτερικό, στα πλαίσια του "Pumpikns United", και ο καθένας είχε μια ξεχωριστή θετική στιγμή να μου αναφέρει, όντας σίγουρα μια εμπειρία ζωής. H χώρα μας βέβαια είχε την τύχη να δει το δίδυμο Hansen/Kiske με τους Unisonic πριν μερικά χρόνια, αλλά αρκετά μακριά από αυτό που έγινε την τελευταία διετία. Για όλους όσους δεν καταφέραμε να δούμε λοιπόν τους Helloween και ενδεχομένως να μας έμεινε απωθημένο, η Nuclear Blast μας δίνει, με μεσογειακό αέρα, το "United Alive In Madrid".\nΑναρτήθηκε από Metal view στις 5:33 π.μ. 0 σχόλια\nΠρόγραμμα για την εμφάνιση των Omnium Gatherum στην Αθήνα\nΟι Omnium Gatherum, που μας έρχονται από τη "μάνα" του μελωδικού death metal, τη Φιλανδία, αναμένεται να επισκεφθούν τη χώρα μας για πρώτη φορά, την Τρίτη και την Τετάρτη, 8 και 9 Οκτωβρίου. Παρακάτω μπορείτε να δείτε το πρόγραμμα των εμφανίσεων της μπάντας, καθώς και των Heidra και Hamferd στην Αθήνα, στο Fuzz Club.\nΑναρτήθηκε από Metal view στις 3:41 π.μ. 0 σχόλια\n1349-THE INFERNAL PATHWAY (Album Review)\nΜια ολόκληρη πενταετία μετά, οι 1349, έπειτα από το ΕΡ που κυκλοφόρησαν πριν μερικούς μήνες, έρχονται ελαφρώς ανανεωμένοι με την έβδομη κυκλοφορία τους. Το "The Infernal Pathway", όπως ονομάζεται ο δίσκος, σίγουρα μας κάνει ένα ταξίδι στην κόλαση με τους ταχύτατους ρυθμούς του, ενώ το εξώφυλλο που προσωπικά μου θυμίζει το "Morbid Tales" αφήνει τη φαντασία να οργιάσει για το τι πραγματικά συμβαίνει μέσα στο σκοτάδι του.\nΑναρτήθηκε από Metal view στις 12:10 μ.μ. 0 σχόλια\nΤο φαινόμενο των Baroness δεν είναι μόνο μία μόδα\nΤο σχήμα του John Baizley, πέρασε πολλά, αλλά με δύναμη και φιλοδοξία, όλα στο στρατόπεδο των Baroness αντιμετωπίστηκαν και μάλιστα με μεγάλη επιτυχία για τα δεδομένα του σκληρου ήχου. Οι metallers από τη Georgia, έχοντας κυκλοφορήσει το πέμπτο τους πόνημα, "Cold and Grey", έρχονται στη χώρα μας, και συγκεκριμένα στη σκηνή του Gagarin 205, το Σάββατο, 19 Οκτωβρίου, με τους φίλους αυτής της τρελοπαρέας να ζήσουν μια ξεχωριστή εμπειρία. Το Metal View, λίγες εβδομάδες πριν την εμφάνιση των "Βαρόνων", δίνει μερικά στοιχεία που αναδεικνύουν τη διαφορετικότητα του εν λόγω συγκροτήματος.\nΑναρτήθηκε από Metal view στις 2:53 π.μ. 2 σχόλια\nΝέο video clip και πληροφορίες για το επερχόμενο άλμπουμ των Apocalyptica\nΗ cello rock μπάντα από τη Φινλανδία, οι APOCALYPTICA, κυκλοφορεί νέο άλμπουμ, με τίτλο “CELL-0". Το πρωτοποριακό, cross-genre κουαρτέτο, επιστρέφει στις ρίζες του, χωρίς φωνητικά.\nΑναρτήθηκε από Metal view στις 7:02 π.μ. 0 σχόλια\nEPICA-DESIGN YOUR UNIVERSE "GOLD EDITION" (Review)\nΠότε πέρασαν κιόλας δέκα χρόνια από το "Design Your Universe" των Epica, δε μπορώ να το πιστέψω, και μάλιστα αρνούμαι να το δεχτώ, αφού βλέπω ότι μαζί με τους αγαπημένους μου δίσκους, μεγαλώνω κι εγώ. Το πέμπτο άλμπουμ των Ολλανδών metallers λοιπόν, έχοντας περάσει ήδη στη μουσική ιστορία του είδους μας, επιστρέφει λίγο πιο ανανεωμένο, καθώς κυκλοφορεί σε διπλή remixed και remastered έκδοση, από την-εδώ και χρόνια-δισκογραφική τους, Nuclear Blast . Το άλμπουμ δε φέρνει όμως κάτι καινούριο μόνο στον ήχο, αλλά και στην εικόνα, με το εμπλουτισμένο εξώφυλλο να μας προλογίζει τι μέλλει γενέσθαι.\nΑναρτήθηκε από Metal view στις 10:31 π.μ. 0 σχόλια\nΑκύρωση των εμφανίσεων των Lordi\nΜε μία ανακοίνωση, λίγες μόνο εβδομάδες πριν την πρώτη εμφάνιση των Φιλανδών Lordi στη χώρα μας, το συγκρότημα και η διοργάνωση των συναυλιών δήλωσαν την ακύρωση των δύο εμφανίσεων στη χώρα μας, σε Αθήνα και Θεσσαλονίκη. Όπως μπορείτε να διαβάσετε και παρακάτω, ο λόγος που αναφέρεται είναι λόγω τεχνικών και επαγγελματικών δυσκολιών, ενώ αναφέρονται και οι τρόποι επιστροφής χρημάτων για τους κατόχους των εισιτηρίων.\nΑναρτήθηκε από Metal view στις 3:24 π.μ. 0 σχόλια\nPROFANATICA-ROTTING INCARNATION OF GOD (Album Review)\nΟι ηγέτες του Αμερικάνικου black metal, Profanatica, έρχονται τρία χρόνια μετά την τελευταία ολοκληρωμένη δουλειά τους, με το πέμπτο τους, "Rotting Incarnation Of God". Ο δίσκος με την σαπισμένη του οντότητα, και το "Χριστουγεννιάτικο" εξώφυλλο, ανοίγει τη νέα συνεργασία της μπάντας με τη Season of Mist, που αποτελεί και τη νέα δισκογραφική στέγη των ιστορικών ακραίων metallers.\nΑναρτήθηκε από Metal view στις 3:07 π.μ. 0 σχόλια\nDimlight στο Metal View: Στα χρόνια της πορείας μα...\nKenny Hickey (Type O Negative, Silvertomb) στο Met...\nNile στο Metal View: Στο νέο άλμπουμ φέραμε στοιχε...\nEreb Altor στο Metal View: Αντλούμε έμπνευση από τ...\nNecronomicon στο Metal View: Επηρεαζόμαστε από του...\nOmnium Gatherum στο Metal View: Η ποικιλία στα ακο...\nOmnium Gatherum, Hamferd, Heidra-Fuzz Club (9/10/2...\nLucifer's Child στο Metal View: Το live μας στην Α...\nΠρόγραμμα για την εμφάνιση των Omnium Gatherum στη...\nΝέο video clip και πληροφορίες για το επερχόμενο ά...


Γεννηματά: Κάθε μέρα που περνάει είμαστε πιο δυνατοί | Madata.GR\nΓεννηματά: Κάθε μέρα που περνάει είμαστε πιο δυνατοί\n07 Σεπτεμβρίου 2019 - 13:14 | 2035 | Πολιτική\nΗ πορεία μας είναι σαφής, αποφασίστηκε ομόφωνα, στο πρόσφατο Συνέδριο πριν 5 μήνες. Όλα τα κόμματα κάνουν ένα βήμα πίσω στη λειτουργία τους και δρουν πολιτικά και οργανωτικά μέσα από το Κίνημα Αλλαγής. Το ΠΑΣΟΚ υπάρχει μέσα από το κίνημα αλλαγής και πρωταγωνιστεί στην καθιέρωση και στην άνοδο του καινούργιου. Κίνημα Αλλαγής δεν υπάρχει χωρίς το ΠΑΣΟΚ, αλλά ούτε μόνο με το ΠΑΣΟΚ. Το Κίνημα Αλλαγής δεν είναι κόμμα που γέννησε η κρίση, δεν αποτελεί περιστασιακή επιλογή, είναι ο πολιτικός φορέας που εκφράζει σήμερα και στο μέλλον τις παρακαταθήκες της παράταξής μας», λέει σε συνέντευξή της η Φώφη Γεννηματά στην εφημερίδα Στο Καρφί.\n«Ο δρόμος του Κινήματος Αλλαγής, θα είναι μακρύς.Και κάθε μέρα που περνά θα είμαστε πιο δυνατοί , το αυθεντικό αποκούμπι της κοινωνίας. Τέλος τα υποκατάστατα!Με σεβασμό στην ιστορία και το βλέμμα στο μέλλον», τόνισε η πρόεδρος του Κινήματς Αλλαγής.\nΤη Δευτέρα θα επισκεφτείτε τη Θεσσαλονίκη, στο πλαίσιο της 84ης ΔΕΘ. Τι να περιμένουμε από την παρουσία σας εκεί;\nΚάθε χρόνο, αξιοποιούμε όλο και περισσότερο το βήμα της ΔΕΘ προκειμένου να αναδείξουμε τις προγραμματικές μας θέσεις, το “Σχέδιο Ελλάδα”, για ανάπτυξη με κοινωνική δικαιοσύνη, το σχέδιο εξόδου από την κρίση. Θα μιλήσουμε συγκεκριμένα φέτος για τις πολιτικές και κοινωνικές προϋποθέσεις για να το πετύχουμε. Σταθερά μακριά από ευχολόγια, ανέξοδες υποσχέσεις ή λαϊκίστικα συνθήματα κενά περιεχομένου, που συνήθως ακούγονται αλλά διαψεύδονται ταχύτατα. Μακριά οπωσδήποτε από διχαστικά κηρύγματα, που μας έχουν συνηθίσει και συνεχίζουν ΝΔ και ΣΥΡΙΖΑ. Ειδικά, σε συνεργασία με Φορείς και την κοινωνία των πολιτών, προγραμματίζουμε , σε αυτή την Έκθεση, να δώσουμε έμφαση στη σύγχρονη παράμετρο της κλιματικής αλλαγής, που προβληματίζει το σήμερα, πολύ δε περισσότερο θα καθορίσει το αύριο των παιδιών μας.\nΈχετε εξαγγείλει συνέδριο του ΠΑΣΟΚ. Ποιο είναι το χρονοδιάγραμμα; Θα εκλέξει ηγεσία και νέα όργανα ή θα έχει μόνο ιδεολογικό και πολιτικό χαρακτήρα;\nΗ πορεία μας είναι σαφής, αποφασίστηκε ομόφωνα, στο πρόσφατο Συνέδριο πριν 5 μήνες. Όλα τα κόμματα κάνουν ένα βήμα πίσω στη λειτουργία τους και δρουν πολιτικά και οργανωτικά μέσα από το Κίνημα Αλλαγής. Το ΠΑΣΟΚ υπάρχει μέσα από το κίνημα αλλαγής και πρωταγωνιστεί στην καθιέρωση και στην άνοδο του καινούργιου. Κίνημα Αλλαγής δεν υπάρχει χωρίς το ΠΑΣΟΚ, αλλά ούτε μόνο με το ΠΑΣΟΚ. Το Κίνημα Αλλαγής δεν είναι κόμμα που γέννησε η κρίση, δεν αποτελεί περιστασιακή επιλογή, είναι ο πολιτικός φορέας που εκφράζει σήμερα και στο μέλλον τις παρακαταθήκες της παράταξής μας. Νοιώθουμε βαριά στους ώμους μας την κληρονομιά αυτής της ιστορικής διαδρομής και έχουμε βαθύ το αίσθημα της πατριωτικής ευθύνης. Δεν χαρίζουμε σε κανέναν και για τίποτα αυτή την πλούσια κληρονομιά. Αλλά και δεν φοβόμαστε ακούγοντας τη βουή των επερχόμενων γεγονότων να χαράξουμε νέους δρόμους. Έχω ισχυρή την πεποίθηση ότι αυτούς τους δρόμους που ακολουθούμε θα επέλεγεο ιδρυτής και ηγέτης του ΠΑΣΟΚ στην είσοδο της νέας εποχής. Δεν υπερασπιζόμαστε τη διαδρομή μας με σημειωτόν στα χαρακώματα αλλά κοιτώντας μπροστά και ανοίγοντας νέους δρόμους.\nΈμαθα να σέβομαι και να διδάσκομαι από την ιστορία. Ταυτόχρονα όμως να αγωνίζομαι για ένα καλύτερο μέλλον για τους Έλληνες.Μακριά από την εσωστρέφεια και προσωπικές σκοπιμότητες, παλεύοντας σταθερά για την “Αλλαγή” που έχει ανάγκη ο τόπος.\nΠως κρίνετε τα πρώτα δείγματα γραφής της κυβέρνησης Μητσοτάκη;\nΕστιάζουν περισσότερο στην εικόνα και την επικοινωνιακή προβολή στα εύκολα, τα δύσκολα πάνε πίσω. Συνεχίζουν την ανούσια αντιπαράθεση με τον ΣΥΡΙΖΑ για να καλύψουν ότι εφαρμόζουν κατά γράμμα πολιτικές και δεσμεύσεις Τσίπρα. Η αέναη κόντρα Τσίπρα-Μητσοτάκη βολεύει και τους δύο. Ο καθένας έχει τον Δράκο που θέλει στο δικό του παραμύθι. Η Κυβέρνηση δεν έχει συνολικό σχέδιο, έχει όμως συντηρητική ατζέντα που άρχισε να ανοίγει. Πιο συγκεκριμένα: Υποχώρησε στους δανειστές όσο αφορά το ύψος των πρωτογενών πλεονασμάτων. Ακόμα και η κ.Λαγκάρντ προτείνει τη διαπραγμάτευση. Το περίφημο επιτελικό κράτος αποδείχθηκε ένα σκληρό συγκεντρωτικό Πρωθυπουργικοκεντρικό μοντέλο, με δομικά χαρακτηριστικά που γεννούν προβληματισμό σε ένα σύγχρονο Κράτος Δικαίου (για παράδειγμα τη μεταφορά αρμοδιοτήτων του Υπ.Δικαιοσύνης και του τέως Υπ.Μεταναστευτικής Πολιτικής στο Υπ.Προστασίας του Πολίτη). Το κοινοβουλευτικό έργο συνεχίζει να υποβαθμίζεται με τροχάδην νομοθέτηση και εκπρόθεσμες τροπολογίες. Το προσφυγικό, όπου πέρα από κενά λόγια, πρακτικά συνεχίζουν την ίδια πολιτική που έφερε σε αδιέξοδο τα νησιά και οδήγησε σε ανθρωπιστική κρίση. Στην Αυτοδιοίκηση, με προχειρότητες και ακροβατώντας στα όρια της συνταγματικότητας, κατάφεραν ήδη το ακατόρθωτο, να περιπλέξουν ακόμη περισσότερο το θεσμικό χάος που ήδη είχε προκαλέσει ο ΣΥΡΙΖΑ με τον “Κλεισθένη”. Όσο για την περιβόητη “αριστεία” απεδείχθη λόγια του αέρα για τον κ.Μητσοτάκη, διορισμός χωρίς πτυχίο με τροπολογία πλυντήριο. Τα πρώτα αρνητικά δείγματα είναι πλέον ορατά.\nΠροεκλογικά δεσμευτήκατε για την κατάργηση της απλής αναλογικής. Υπό ποιους όρους θα στηρίξετε την πρωτοβουλία της κυβέρνησης για την αλλαγή του εκλογικού νόμου;\nΕπιμένουμε στην αναγκαιότητα αλλαγής του εκλογικού νόμου με κατάργηση της απλής αναλογικής. Αυτό δεν σημαίνει ότι δίνουμε λευκή επιταγή στον οποιοδήποτε μονομερή κυβερνητικό χειρισμό. Το εκλογικό σύστημα πιστεύουμε πως πρέπει να είναι δίκαιο και αναλογικότερο και ταυτοχρόνως να διασφαλίζει την κυβερνησιμότητα και την πολιτική σταθερότητα, με περιορισμό του μπόνους των πενήντα εδρών.\nΔιαβλέπετε πιθανότητες συγκλίσεων ή συναινέσεων με την κυβέρνηση στα ζητήματα της Συνταγματικής Αναθεώρησης και την εκλογή Προέδρου της Δημοκρατίας.\nΗ Εθνική Συνεννόηση για τα εθνικά θέματα και τα μείζονα ζητήματα λειτουργίας του δημοκρατικού μας πολιτεύματος, όπως αυτά που αναφέρετε, είναι πάγια θέση μας και σταθερή επιδίωξή μας. Όμως αυτό δεν εξαρτάται μόνο από μας αλλά και από τους άλλους. ΣΥΡΙΖΑ και ΝΔ θα πρέπει να αναθεωρήσουν τη διχαστική πολιτική τους και τη μονόπλευρη μικροκομματική τους αντίληψη. Εμείς επιμένουμε σταθερά στη συνεννόηση, δεν μπορώ να πω όμως ότι διαβλέπω διάθεση από τους άλλους, παράδειγμα ο χειρισμός του κ.Μητσοτάκη στο θέμα του ασύλου, όπου αρνήθηκε τη διαμόρφωση θέσης με ευρεία πλειοψηφία.\nΣτις περισσότερες ευρωπαϊκές χώρες έχουμε κυβερνήσεις συνεργασίας. Είναι μονόδρομος πια για το ΚΙΝΑΛ ένας ρόλος τύπου Γκένσερ;\nΈχουμε ακούσει πολλά, τώρα ακούμε ότι μας βαφτίζουν και κόμμα Γκένσερ… Δεν είναι τυχαίο βέβαια, ότι όλοι, φίλοι και εχθροί καθημερινά με μας ασχολούνται! Γιατί η αλήθεια είναι ότι το Κίνημα Αλλαγής έχει καθιερωθεί, στο κέντρο του πολιτικού συστήματος. Θα παίξει καθοριστικό ρόλο στις πολιτικές εξελίξεις. Έχει χαράξει αυτόνομη πορεία. Έχει ταυτότητα. Έχει πρόγραμμα για τη διακυβέρνηση του τόπου και μόνο στη βάση προγραμματικών συγκλίσεων μπορεί να κάνει συνεργασίες. Όχι ως συμπλήρωμα και δεκανίκι.\nΟ Αλέξης Τσίπρας προχωρά στη μετεξέλιξη του ΣΥΡΙΖΑ μέσα από τη διεύρυνση του. Αν σας απευθύνει πρόσκληση για διάλογο, όπως ακούγεται, ποια θα είναι η απάντησή σας;\nΗ πρόσφατη λαϊκή ετυμηγορία έστειλε τον κ.Τσίπρα στην αντιπολίτευση. Απεδείχθη ο βοσκός που μετά από τόσες εξαπατήσεις άφησε ανοιχτό το δρόμο στο λύκο της δεξιάς και της συντήρησης. Οι παλινωδίες, τα ψέματα, η αναποτελεσματικότητα, η ανικανότητα και η εξυπηρέτηση συμφερόντων από την Κυβέρνηση ΣΥΡΙΖΑΝΕΛ έφεραν τη ΝΔ στην εξουσία. Υποτιμούν την νοημοσύνη των Ελλήνων δημοκρατών, των Ελλήνων σοσιαλιστών και σοσιαλδημοκρατών, όσοι πιστεύουν ότι μια επανατοποθέτηση του ΣΥΡΙΖΑ κατά δήλωσή του στην κεντροαριστερά, θα είναι το όχημα επανόδου του κ. Τσίπρα στην εξουσία. Η περίφημη «Κυβερνώσα πρώτη φορά αριστερά» του κ.Τσίπρα, δοκιμάστηκε και απέτυχε\nΌσο επιδέξιος και αν έχει αποδειχθεί στην πολιτική εξαπάτηση, όσο ευέλικτος κι αν αποδείχθηκε στο να ακροβατεί ανάμεσα στην ακροδεξιά και την συντηρητική αγκυλωμένη αριστερά, δεν μπορεί να τους κοροϊδεύει όλους για πάντα!\nΗ κεντροαριστερή συνείδηση δεν αποκτιέται ούτε με δηλώσεις, ούτε σε κλειστά συνέδρια.\nΗ σοσιαλδημοκρατία δεν εμπεδώνεται ούτε με τον Καμμένο, ούτε με τον «Πολακισμό».\nΟι μεγάλες προοδευτικές συνεργασίες δεν επιβάλλονται από την κορυφή στη βάση, αλλά αντίστροφα.\nΠιστεύετε ότι θα πρέπει να διερευνηθούν από τη Βουλή διάφορες υποθέσεις, όπως οι πτυχές των κυβερνητικών χειρισμών του α’ εξαμήνου του 2015, η υπόθεση της ΔΕΗ, το σκάνδαλο Novartis, και άλλες;\nΓια το Κίνημα Αλλαγής η αρχή είναι μία: «όλα στο φως». Δεν επιθυμούμε την ποινικοποίηση της πολιτικής ζωής, αλλά αυτό δεν σημαίνει ότι η νομιμότητα δεν πρέπει να διαπερνά απαρέγκλιτα κάθε πτυχή της κυβερνητικής δράσης. Με σεβασμό στην ανεξάρτητη λειτουργία της Δικαιοσύνης και με προσήλωση στις αξίες του Κράτους Δικαίου, θα πρέπει να χυθεί άπλετο φως στις όποιες σκοτεινές πτυχές της συγκυβέρνησης ΣΥΡΙΖΑΝΕΛ. Θα ήθελα, ταυτοχρόνως, να υπενθυμίσω πως για τον Ελληνικό λαό έχει μείζονα σημασία ο εντοπισμός των αιτιών που οδήγησαν την Ελλάδα στην κρίση και γι’ αυτό θα επαναφέρουμε άμεσα τη σχετική πρότασή μας για σύσταση Εξεταστικής Επιτροπής. Είναι σημαντικό να αποκαλυφθούν οι καταστροφικές ευθύνες της δεξιάς διακυβέρνησης 2004-2009 που οδήγησαν στον εκτροχιασμό της Ελληνικής οικονομίας και στην κρίση. Ευθύνες που ο ΣΥΡΙΖΑ αποσιώπησε τα προηγούμενα χρόνια, ενσωματώνοντας σταθερά άλλωστε την “καραμανλική συνιστώσα” στους κόλπους του.\nΣας ανησυχεί η ένταση που υπάρχει στο Αιγαίο και στην Ανατολική Μεσόγειο;\nΤα Ελληνικά δίκαια είναι κατοχυρωμένα από το διεθνές δίκαιο και τις διεθνείς συνθήκες. Η Ελλάδα δεν διεκδικεί ούτε παραχωρεί τίποτα. Τα εθνικά θέματα είναι αναγκαίο να προσεγγίζονται με αποφασιστικότητα, σοβαρότητα και νηφαλιότητα. Με στοχευμένη χρήση όλων των πολιτικών και διπλωματικών μέσων και συμμαχιών της Ελλάδας, στη βάση μιας εθνικής στρατηγικής που θα αποτελεί προϊόν συνεννόησης και μέγιστης συναίνεσης των πολιτικών δυνάμεων. Καλούμε τη νέα Κυβέρνηση να μην επαναλάβει τα φαινόμενα διπλωματίας εν κρυπτώ, με την παράλειψη ενημέρωσης των πολιτικών αρχηγών και τις απροετοίμαστες έως “αψυχολόγητες” κινήσειςκαι δηλώσεις, που βιώσαμε επανειλημμένως επί της συγκυβέρνησης ΣΥΡΙΖΑΝΕΛ.\nΠοια ήταν η πιο ευτυχισμένη και ποια η πιο δύσκολη στιγμή σας μέχρι σήμερα ως επικεφαλής του ΚΙΝΑΛ;\nΚάθε στιγμή πουπεριοδεύω στην Ελλάδα και έρχομαι σε επαφή με τους πολίτες, που δείχνουν την αγάπη τους, με αποκαλούν με το μικρό μου όνομα καιαδιαμεσολάβητα, μου μιλούν με ειλικρίνεια ανοίγοντας την καρδιά τους, δεν σας κρύβω πως νοιώθω μεγάλη χαρά και ικανοποίηση. Γεμίζω τις μπαταρίες. Είναι οι πιο ευχάριστες στιγμές σ’ αυτή τη δύσκολη διαδρομή. Μια διαδρομή με παγίδες και ενέδρες από εχθρούς αλλά και φίλους… Όμως να είναι σίγουροι όλοι, ότι ο δρόμος του Κινήματος Αλλαγής, θα είναι μακρύς.Και κάθε μέρα που περνά θα είμαστε πιο δυνατοί , το αυθεντικό αποκούμπι της κοινωνίας. Τέλος τα υποκατάστατα!Με σεβασμό στην ιστορία και το βλέμμα στο μέλλον.


ΑΥΤΟΒΕΛΤΙΩΣΗ// 23 Ιανουαρίου 2020\nΗ επιστήμη είναι σαφής: κάνοντας μικρές αλλαγές, έχεις τη δύναμη να αλλάξεις τη ζωή σου.\nCredit: shutter_m / Getty Images\n-Ποιες 10 μικρές αλλαγές μπορείς να κάνεις σήμερα για να ζεις και να εργάζεσαι καλύτερα.\n-Γιατί να ξεκινήσεις ένα walking meeting.\nΗ αποστολή της Thrive Global είναι να τερματίσει την επιδημία του στρες και της επαγγελματικής εξουθένωσης, αλλάζοντας τον τρόπο που δουλεύουμε και ζούμε. Ναι, είναι πολύ μεγάλος και πολύ φιλόδοξος στόχος, ωστόσο όλοι μπορούμε να τον επιτύχουμε. Και για να το κάνουμε αυτό, δεν χρειάζεται να κάνουμε μεγάλες αλλαγές. Γιατί το μυστικό κρύβεται στα μικρά βήματα – αυτά που εμείς ονομάζουμε Μικροβήματα. Αυτά που αποτελούν το θεμέλιο της πλατφόρμας μιας αλλαγής συμπεριφοράς. Πρόκειται για μικρά, επιστημονικά τεκμηριωμένα βήματα που μπορούμε να εφαρμόσουμε στην καθημερινότητά μας, τα οποία έχουν άμεσα και μακροχρόνια oοφέλη σχετικά με τον τρόπο που ζούμε.\nΣκοπός της Thrive Global είναι να αναγνωρίσει και να αντιμετωπίσει τους στρεσογόνους παράγοντες πριν γίνουν συμπτώματα. Και όσο περισσότερο κινούμαστε προς αυτή την κατεύθυνση, τόσο μεγαλύτερα αποτελέσματα μπορούμε να έχουμε, ακόμα και με αυτά τα μικρά βήματα. Σύμφωνα με το Centers for Disease Control and Prevention, το 75% των εξόδων για την φροντίδα της υγείας μας, αφορά σε θεραπείες παθήσεων που θα μπορούσαν να έχουν αποφευχθεί, όπως για παράδειγμα τα καρδιαγγειακά νοσήματα. Αν σε αυτό το ποσοστό προσθέσουμε και τα ζητήματα ψυχικής υγείας, εκείνο αγγίζει ακόμα και το 90%.\nΑναμφισβήτητα, τα νούμερα αυτά είναι η μεγαλύτερη απόδειξη ότι κάτι πάει λάθος. Κι όμως. Μπορούμε να βελτιώσουμε, εστιάζοντας όχι μόνο στα αίτια του χρόνιου στρες και των ασθενειών που σχετίζονται με αυτό, αλλά και στο πόσο μπορεί η ευεξία να βελτιώσει την απόδοση μας.\nΟ τρόπος ζωής μας είναι στην ουσία το άθροισμα των συνηθειών μας. Αλλάζοντας συνήθειες, μπορείς στην κυριολεξία να αλλάξεις τη ζωή σου.\nΕπομένως, το ερώτημα που προκύπτει είναι πώς θα αλλάξουμε τον τρόπο ζωής μας; Ο μόνος τρόπος είναι δημιουργώντας νέες υγιεινές συνήθειες. Γιατί κακά τα ψέματα λειτουργούμε βάσει των συνηθειών μας. Σύμφωνα με έρευνα του Duke University, το 45% των όσων κάνουμε καθημερινά είναι αποτέλεσμα των συνηθειών μας. Επομένως οι συνήθειές μας αντικατοπτρίζουν το ποιοι είμαστε. Όπως αναφέρει χαρακτηριστικά και ο Αριστοτέλης “η συνήθεια είναι η δεύτερη φύση του ανθρώπου.”\nΕπομένως ο τρόπος ζωής μας είναι στην ουσία το άθροισμα των συνηθειών μας. Αλλάζοντας συνήθειες, μπορείς στην κυριολεξία να αλλάξεις τη ζωή σου. Ωστόσο, όπως ίσως ξέρεις, το να σταματήσεις τις κακές συνήθειες και να τις αντικαταστήσεις με νέες, αποτελεί σίγουρα πρόκληση. Δεν είναι τυχαίο ότι βιβλία για το πώς θα αλλάξεις τη ζωή σου γίνονται best sellers. Έρευνα μάλιστα από το University of Scranton υποστηρίζει, πως το 92% αδυνατεί να εκπληρώσει τα New Year’s Resolutions του, ενώ παρόμοια έρευνα υποστηρίζει ότι το 80% όλων μας αποτυγχάνει μέχρι τα μέσα Φεβρουαρίου.\nΓιατί συμβαίνει αυτό; Γιατί οι περισσότεροι από εμάς ξεκινούν με υπερβολικά μεγάλες προσδοκίες. Γιατί αποφασίζουμε ξαφνικά να αλλάξουμε τον τρόπο ζωής μας εν μία νυκτί. Ή πιστεύουμε ότι μπορούμε να τα καταφέρουμε με τη δύναμη της θέλησης – κάτι που έρχεται σε αντίθεση με τη θεωρία σχετικά με το πώς λειτουργεί η δύναμη της θέλησης. Ο Roy F. Baumeister, ειδικός σε αυτό το θέμα, είναι καθηγητής ψυχολογίας στο Florida State University και ένας από τους συγγραφείς του “Willpower: Rediscovering the Greatest Human Strength.” Μέσα από τη δουλειά του, ο ίδιος υποστηρίζει ότι η δύναμη της θέλησης δεν είναι ένα σταθερό γενετικό χαρακτηριστικό, αλλά ότι πρόκειται για έναν μυ, που μπορεί να ενισχυθεί.\nΕφόσον η δύναμη της θέλησης μπορεί να έχει διακυμάνσεις, μπορεί να μειωθεί, όταν για παράδειγμα είμαστε κουρασμένοι ή άυπνοι. Το θέμα όμως δεν είναι στο πόση έχουμε μία δεδομένη στιγμή, αλλά στο πώς την αξιοποιούμε. Σύμφωνα με τον Baumeister, όσοι ζουν μία υγιή ζωή, δεν σπαταλούν τη δύναμη της θέλησης για να αντισταθούν στον κάθε πειρασμό που εμφανίζεται στον δρόμο τους, αλλά είναι πιο προνοητικοί και τη χρησιμοποιούν για να δημιουργήσουν υγιεινές συνθήκες. Με αυτόν τον τρόπο θα πρέπει να «εκμεταλλευόμαστε» τη δύναμη της θέλησης. Οι άνθρωποι χρησιμοποιούν τον αυτοέλεγχό τους για να σταματήσουν τις κακές συνήθειες και να υιοθετήσουν πιο υγιεινές. Και τότε η ζωή τους αποκτά άλλο νόημα, χωρίς άγχος, μετάνοια ή ενοχές.\nΟ καλύτερος τρόπος να μετατρέψεις τη δύναμη της θέλησης σε συνήθεια, είναι να ξεκινήσεις με μικρά βήματα. Αυτό είναι πολύ βασικό για κάθε επιτυχημένο πρόγραμμα αλλαγής συμπεριφοράς. “Make it easy” λέει ο James Clear, συγγραφέας του “Atomic Habits: An Easy & Proven Way to Build Good Habits & Break Bad Ones”. “Η βασική ιδέα είναι να δημιουργήσεις ένα περιβάλλον όπου το να κάνεις το σωστό είναι πολύ εύκολο,” υποστηρίζει ο ίδιος.\nΓια τον B.J. Fogg, ερευνητή αλλαγής συμπεριφοράς και Διευθυντή του Persuasive Tech Lab στο Stanford University, το σημαντικό είναι να κάνεις τη μικρότερη δυνατή προσπάθεια, μέσα από μικρά βήματα. «Για να δημιουργήσεις μία νέα συνήθεια, πρέπει πρώτα να απλουστεύσεις τη συμπεριφορά σου» υποστηρίζει ο ίδιος. «Επομένως κάν’ την πολύ απλή, τόσο που να μοιάζει με γελοία. Έτσι θα είναι εύκολη να την κάνεις. Και γρήγορη».\nΟ καλύτερος τρόπος να μετατρέψεις τη δύναμη της θέλησης σε συνήθεια, είναι να ξεκινήσεις με μικρά βήματα.\nΗ ικανοποίηση που θα λάβεις ακόμα και από μία μικρή νίκη σου, ενδυναμώνει αυτόν τον μυ που λέγαμε προηγουμένως – της δύναμης της θέλησης – και τον κάνει να «κυνηγά» ακόμα περισσότερες νίκες και να υιοθετεί περισσότερο υγιεινές συνήθειες. «Όσο περισσότερο επιτυγχάνεις, τόσο περισσότερο θα το κάνεις και στο μέλλον» σημειώνει ο Fogg. “Επομένως, καλό είναι να μην ξεκινάς με τα πιο δύσκολα, αλλά με εκείνα που θέλεις και μπορείς να κάνεις και φυσικά επιμένεις να κάνεις».\nΚαι επανερχόμαστε στα Μικροβήματα – τα μικρά βήματα που μπορούν να «χτίσουν» νέες συνήθειες και να μας βοηθήσουν να ζούμε και να εργαζόμαστε καλύτερα. Μπορείς πάντα να έχεις μεγάλους στόχους, αλλά μην ξεχνάς να ξεκινάς με μικρά βήματα. Τόσο μικρά που θα είναι ανέφικτο να μην τα καταφέρεις. Η δική μας αποστολή είναι να σε βοηθήσουμε να ξεκλειδώσεις το ταλέντο, την δημιουργικότητα και τις δυνατότητές σου, κάνοντας ένα Μικροβήμα τη φορά. Για να ξεκινήσεις από κάπου, ακολουθούν τα 10 πιο αγαπημένα μου Μικροβήματα που αφορούν σε διάφορους τομείς. Διάβασε τα και δες πώς συνδέονται μεταξύ τους.\nΓια να κοιμάσαι καλύτερα…\nΑπενεργοποίησε όλες τις ηλεκτρονικές σου συσκευές μία συγκεκριμένη ώρα πριν πας για ύπνο και απομάκρυνέ τες από το δωμάτιό σου.\nΑν το καλοσκεφτείς, το τηλέφωνό σου περιέχει όλα όσα σε εμποδίζουν να κοιμηθείς – τις to-do lists σου, τα email σου, projects, μηνύματα και ειδοποιήσεις. Κάνοντας διάλειμμα από την τεχνολογία, θα μπορείς όχι μόνο να κοιμάσαι καλύτερα, αλλά και να αποσυνδέεσαι, να γεμίζεις τις μπαταρίες σου και να αυξάνεις την διαύγεια και την δημιουργικότητά σου.\nΒάλε ξυπνητήρι 30 λεπτά πριν πας για ύπνο.\nΑν αρχίσεις να παίρνεις στα σοβαρά το ραντεβού σου με τον ύπνο, θα συνειδητοποιήσεις και την αξία του. Ένα ξυπνητήρι θα σου θυμίσει ότι η ώρα έφτασε.\nΓια να τρως πιο υγιεινά…\nΑπόλαυσε καθιστός το φαγητό σου, ακόμα και αν αυτό απαιτεί λίγα μόνο λεπτά.\nΌταν τρως στο πόδι, ίσως αισθάνεσαι ότι είσαι πιο παραγωγικός ή ότι εξοικονομείς χρόνο. Ξέρεις όμως ότι με αυτόν τον τρόπο κάνοντας παραλληλα multitasking, μπορεί να καταναλώνεις περισσότερες θερμίδες και να αισθάνεσαι έντονο φούσκωμα και δυσπεψία; Γι΄αυτό αφιέρωσε χρόνο στο φαγητό σου.\nΓια να κινείσαι περισσότερο…\nΓια τις κατ’ ιδίαν συναντήσεις σου, δοκίμασε ένα walking meeting.\nΑντί για ένα από τα κλασικά meetings σε μία αίθουσα συναντήσεων, δοκίμασε να κάνεις ένα meeting με τον συνάδελφό σου περπατώντας. Όχι μόνο δεν θα ασχολείσαι με τις ηλεκτρονικές συσκευές σου, αλλά θα διαπιστώσεις ότι το περπάτημα θα σε βοηθήσει να είσαι πιο δημιουργικός, ανανεωμένος και αποδοτικός επιστρέφοντας στο γραφείο.\nΓια να είσαι περισσότερο συγκεντρωμένος…\nΑπενεργοποίησε όλες τις ειδοποιήσεις που αποσπούν την προσοχή σου.\nΌσο περισσότερο χτυπάει το κινητό σου για οποιονδήποτε λόγο, τόση περισσότερη κορτιζόλη – την ορμόνη του άγχους – απελευθερώνεις. Ρύθμισε λοιπόν τις ειδοποιήσεις σου και άφησε μόνο εκείνες που είναι πραγματικά σημαντικές για εσένα.\nΓια μία πιο υγιή σχέση με την τεχνολογία…\nΣβήσε από την αρχική οθόνη του κινητού σου όλα όσα σου αποσπούν την προσοχή.\nΑφιέρωσε λίγα μόνο λεπτά και σκέψου ποια apps χρειάζεσαι πραγματικά. Κράτησε μόνο τα απαραίτητα και εκείνα που είναι χρήσιμα στη δουλειά σου και σβήσε όλα όσα τρώνε τον χρόνο σου.\nΓια να είσαι πιο δημιουργικός…\nΚάνε κάτι διαφορετικό.\nΤα ταξίδια είναι σίγουρα ένας τρόπος για να βγεις από την comfort zone σου. Επειδή όμως δεν έχεις πάντα αυτή τη δυνατότητα, δοκίμασε να κάνεις καινούργια πράγματα: γνώρισε καινούργια άτομα, επισκέψου νέα μέρη, βρες νέα χόμπι ή κάνε οτιδήποτε άλλο που μπορεί να αυξήσει την δημιουργικότητά σου.\nΓια να κάνεις καλύτερη διαχείριση χρόνου και να είσαι πιο αποδοτικός…\nΌρισε μία συγκεκριμένη ώρα για να βλέπεις email σου.\nΕπειδή σύμφωνα με έρευνες χρειάζεσαι κατά μέσο όρο 25 λεπτά για να συγκεντρωθείς σε αυτό που κάνεις αν κάτι σου αποσπάσει την προσοχή, όρισε μία συγκεκριμένη ώρα για διαβάζεις και να απαντάς στα email σου. Έτσι θα ανακτήσεις τον έλεγχό τους.\nΓια να ισορροπήσεις επαγγελματική και προσωπική ζωή…\nΦύγε από το γραφείο, ακόμα και αν δεν έχεις ολοκληρώσει την to-do list σου.\nΜάθε να βάζεις προτεραιότητες και ασχολήσου με τα πιο σημαντικά και επείγοντα. Αυτό σημαίνει ότι μπορεί να υπάρξουν ημέρες που η λίστα με τις υποχρεώσεις σου δεν θα είναι άδεια. Ξέρεις κάτι όμως; Δεν πειράζει, γιατί αυτά που έμειναν δεν ήταν τελικά τόσο σημαντικά. Η σωστή προτεραιοποίηση θα σε βοηθήσει να αποφορτίζεσαι και να έχεις περισσότερο χρόνο για την ζωή σου εκτός δουλειάς.\nΜπορείς πάντα να έχεις μεγάλους στόχους, αλλά μην ξεχνάς να ξεκινάς με μικρά βήματα. Τόσο μικρά που θα είναι ανέφικτο να μην τα καταφέρεις.


Η τοποθέτηση όπλων λάσπης σε ένα σύστημα ελέγχου στερεών - μηχανήματα Dachuan\nΤόσο τα πιστόλια λάσπης υψηλής πίεσης όσο και χαμηλής πίεσης αναδεύονται λάσπη μέσω της ταχείας κίνησης ρευστού μέσω ενός ακροφυσίου. Η πίεση και η ροή παρέχονται μέσω αντλιών υψηλής πίεσης υψηλής πίεσης ή, συνήθως, φυγοκεντρικών αντλιών. Υπάρχουν δύο απόψεις ως προς το πού πρέπει να αναρροφούν αντλίες για πιστόλια λάσπης: (1) το διαμέρισμα που αναδεύουν ή (2) ένα διαμέρισμα προς τα κάτω, ιδανικά αμέσως μετά την τελευταία συσκευή ελέγχου στερεών.\nΕξετάστε την επιλογή 1 (αντλία αναρρόφησης από το διαμέρισμα προς ανάδευση): Όταν τα πιστόλια λάσπης τοποθετούνται σε διαμερίσματα που έχουν σχεδιαστεί για εξοπλισμό αφαίρεσης στερεών (π.χ. υδροκυκλώνες, φυγοκεντρητές), υπάρχει η πιθανότητα άντλησης υγρού με στερεά. Η συνεχής κυκλοφορία του υγρού που είναι φορτωμένο με στερεά (ειδικά άμμος) θα έχει ως αποτέλεσμα ταχύτερη φθορά στα μέρη της αντλίας και στα ακροφύσια πιστόλι. Οι κατασκευαστές παρέχουν ένθετα ακροφυσίων κατασκευασμένα από ανθεκτικά στη φθορά πλαστικά για αύξηση της διάρκειας ζωής και μείωση του κόστους αντικατάστασης. Εάν τα ανταλλακτικά δεν αντικαθίστανται όταν χρειάζεται, η απόδοση ανάδευσης μειώνεται. Ένα άλλο επιχείρημα κατά της άντλησης στο ίδιο διαμέρισμα από το οποίο αντλείται η αναρρόφηση είναι η πιθανότητα υποβάθμισης του μεγέθους των σωματιδίων, η οποία επίσης θα μειώσει την αποτελεσματικότητα απομάκρυνσης στερεών και θα αναγκάσει τη χρήση πιο δαπανηρών μηχανισμών ελέγχου αραίωσης ή αραίωσης. Η επιλογή 1 είναι εφικτή εάν χρησιμοποιείται σε διαμερίσματα κατάντη της τελευταίας συσκευής ελέγχου στερεών, υπό την προϋπόθεση ότι το ανάντη σύστημα ελέγχου στερεών έχει σχεδιαστεί και λειτουργεί σωστά.\nΗ επιλογή 2 (αναρρόφηση από διαμέρισμα προς τα κάτω του συστήματος ελέγχου στερεών) είναι πιο επιθυμητή για δύο λόγους. Πρώτον, αποτρέπει τη συνεχή κυκλοφορία υγρού που μπορεί να φορτωθεί με διάτρητα στερεά, υποθέτοντας αποτελεσματική απομάκρυνση στερεών προς τα πάνω. Αυτό διατηρεί την απόδοση του πιστόλι λάσπης και μειώνει τη φθορά στα εξαρτήματα αντλίας με ρευστό. Δεύτερον, τοποθετεί καθαρισμένο υγρό στο χώρο για ανάδευση. Αυτό είναι ιδιαίτερα αποτελεσματικό όταν η συγκέντρωση στερεών είναι υψηλή ή κυμαίνεται (π.χ. υψηλοί ρυθμοί διείσδυσης και / ή επιστροφή σαρώνουν στην επιφάνεια). Ωστόσο, η επιλογή 2 απαιτεί μεγαλύτερη χωρητικότητα επεξεργασίας από τον εξοπλισμό ελέγχου στερεών (συμπεριλαμβανομένων των διαμερισμάτων απαερίων και υδροκυκλώνων). Πρέπει να προστεθεί ο ρυθμός κυκλοφορίας του ρεύματος και η ροή μέσα από πιστόλια λάσπης και στη συνέχεια να ληφθούν υπόψη.\nΑρχή της τεχνικής λάσπης\nΠαρέχουμε άριστο πιστόλι εξοπλισμού στερεού ελέγχου


Πολυξένη | Αγαπημένα παιδικά βιβλία...\nΈνα βιβλίο από εκείνα που λέω, παιδικά βιβλία για μεγάλους, ή πως δεν υπάρχουν όρια μεταξύ παιδικής και ενήλικης λογοτεχνίας.\nΈνα υπέροχο βιβλίο. Μια τρυφερή ιστορία. Η συγγραφέας, Στέλλα Μιχαηλίδου, αναλαμβάνει να μας συστήσει την Πολυξένη, ένα ευαίσθητο, μοναχικό παιδί, που η διαταραχή λόγου που παρουσιάζει, την κάνει να κλείνεται στον εαυτό της και στον κόσμο της, που είναι γεμάτος φανταστικά πλάσματα, χρώματα και ήχους...\nΤο βιβλίο είναι γραμμένο ως επί το πλείστον σε τρίτο ενικό. Η συγγραφέας -και κατά συνέπεια ο αναγνώστης- γίνεται παρατηρητής αυτού του ιδιαίτερου παιδιού και προσπαθεί να εξηγήσει αυτά που για τους γύρω του μοιάζουν αλλόκοτα, περίεργα και εξωφρενικά.\nΓίνεται η φωνή που το παιδί δεν καταφέρνει να αρθρώσει, η σκέψη που δεν καταφέρνει να εκφράσει. Μας μιλά για τους φόβους του, για την ομορφιά που κρύβει μέσα του, για τον κόσμο που ονειρεύεται, για τους φίλους που το συντροφεύουν, για τα τραγούδια που το κάνουν να λάμπει.\nΜας μιλά για τα παράξενα πουλιά και τα μαγικά πινέλα, για τις χάρτινες βαρκούλες και τα ιπτάμενα σκουφιά. Μας μιλά και για τους ψιθύρους, τα κρυφά γελάκια, τα αποδοκιμαστικά βλέμματα και τα ανυπόμονα λόγια. Μας μιλά για ό,τι κάνει την μικρή Πολυξένη να αισθάνεται παρά-ξενη και μόνη.\nΗ συγγραφέας μας μιλά, μέχρι η ηρωίδα της να είναι έτοιμη να τραγουδήσει. Ένα τραγούδι ποταμό. Να τραγουδήσει τον εαυτό της στους άλλους. Να τραγουδήσει και να βρει τη κρυμμένη της δύναμη. Να τραγουδήσει και να διώξει το φόβο. Να τραγουδήσει και να πάψει να αισθάνεται αδύναμη, μόνη και πολύ πολύ-ξένη.\nΝα τραγουδήσει και να μας πει η ίδια τι είναι, τι νιώθει, τι ελπίζει, τι αγαπά, τι την κάνει κομμάτι του μεγάλου μας κόσμου και ταυτόχρονα ξεχωριστή και μοναδική, όπως κάθε παιδί.\nΝα τραγουδήσει και να λύσει τη σιωπή, όπως λύθηκε η κόκκινη κλωστή δεμένη στις πλεξούδες της και τύλιξε την τάξη και το γαλάζιο τριαντάφυλλο που άνθισε για πάντα στο μάγουλό της.\n“ Είμαι δρομέας, είμαι σκυτάλη.\nΜικρούλι μήνυμα σ' άδειο μπουκάλι.\nΕίμαι οι άλλοι, είμαι εγώ.\nΝησάκι είμαι σ' ωκεανό.”\nΤο τραγούδι της Πολυξένης το συγκαταλέγω στις σελίδες με τα πιο όμορφα διαβάσματά μου, ένα από τα πιο όμορφα και τρυφερά ποιήματα που έχω διαβάσει. Θα άξιζε να διαβάσει κανείς το βιβλίο και μόνο για αυτό.\nΚαι λίγα λόγια για την καταπληκτική εικονογράφηση της Πέρσας Ζαχαριά. Μια εικονογράφηση, αέρινη και ντελικάτη που συνοδεύει υπέροχα την ευαίσθητη παρουσία της Πολυξένης. Σε τόνους γαλαζοπράσινους που ταιριάζουν στη μελαγχολία της ηρωίδας μας. Άλλωστε το “μπλε” είναι το χρώμα της μελαγχολίας. Και η Πολυξένη τραγουδάει blues.\nΓιατί “blues” σημαίνει, θλίψη, πόνος βαθύς και μοναξιά. Σημαίνει συναισθήματα δυνατά που θα έμεναν ανέκφραστα, αν η μουσική δεν τους έδινε υπόσταση. Σημαίνει ανάγκη να μοιραστείς, να επικοινωνήσεις τον πόνο σου κι έτσι να τον ξορκίσεις. Και αυτός είναι ο τρόπος και το χρώμα που δίνει η Πολυξένη στην εξομολόγηση της.\nΕικονογράφος: Πέρσα Ζαχαριά\nΑναρτήθηκε από Αγγελική στις 9:12 π.μ.\nΕτικέτες δυσλεξία, εκδόσεις Παπαδόπουλος, εκφοβισμός, μοναξιά, μουσική\nΤαξίδι στους μύθους και στις ιστορίες με το Μύθαρο...


Αναβάθμιση και εκσυγχρονισμός του φωτισμού ανάδειξης των μνημείων της Ακρόπολης - Travelling News\nΑρχική Ειδήσεις στα Ελληνικά Αναβάθμιση και εκσυγχρονισμός του φωτισμού ανάδειξης των μνημείων της Ακρόπολης\n“Το Κεντρικό Αρχαιολογικό Συμβούλιο, στάθηκε στο ύψος των περιστάσεων και των στοχαστικών προσαρμογών που πλέον απαιτούνται, δήλωσε η Υπουργός Πολιτισμού και Αθλητισμού κ. Λίνα Μενδώνη, μετά το πέρας της συνεδρίασης της Τετάρτης. Το Κεντρικό Αρχαιολογικό Συμβούλιο προσαρμοσμένο απολύτως στις περιστάσεις, συνεδρίασε προκειμένου να γνωμοδοτήσει για σημαντικά και επείγοντα θέματα. Ένα από αυτά ήταν και η μελέτη αναβάθμισης και εκσυγχρονισμού φωτισμού της Ακρόπολης, ώστε η Αθήνα να μπορέσει να προσφέρει στους κατοίκους και τους επισκέπτες της μια νέα αναβαθμισμένη εικόνα του κορυφαίου μνημείου της, με το τέλος της πανδημίας. Το Υπουργείο Πολιτισμού χρησιμοποιεί όλα τα τεχνολογικά μέσα που έχει στη διάθεσή του, ώστε να λειτουργεί και σ αυτές τις πρωτόγνωρες συνθήκες. Το πρόγραμμα αναβάθμισης των παρεχομένων υπηρεσιών στον αρχαιολογικό χώρο της Ακρόπολης, το οποίο ξεκινήσαμε τον Αύγουστο 2019, υπολογίζαμε ότι θα ολοκληρωθεί τον Ιούνιο. Ενδεχομένως, λόγω των έκτακτων συνθηκών τις οποίες βιώνομε να καθυστερήσει λίγο”.\n“Η μελέτη, δήλωσε η Υπουργός Πολιτισμού και Αθλητισμού, επιτυγχάνει την ανάδειξη των μνημείων και του περιβάλλοντος χώρου. Τονίζει την τρίτη διάσταση, μέσω της διαφοροποίησης των εντάσεων και της απόχρωσης. Μειώνει, περίπου κατά 40%, τον αριθμό των φωτιστικών σωμάτων, κάνοντας οικονομία στην ενέργεια.”\n“Προβλέπαμε, δήλωσε η Υπουργός Πολιτισμού και Αθλητισμού ότι στις 21 Ιουνίου, στο θερινό ηλιοστάσιο, θα ήταν όλα έτοιμα ώστε να γίνει, σα γιορτή, ο φωτισμός της Ακρόπολης, των βράχων και των μνημείων της Νότιας Κλιτύος. Λόγω κορωνοϊού η παράδοσή του φωτισμού στους Αθηναίους μετατίθεται περί τα μέσα Ιουλίου”.\nΠροηγούμενο άρθροEιδική πρόσκληση Ψηφιακού Πολιτισμού από το Υπουργείο Πολιτισμού και Αθλητισμού και παράταση υποβολής και υλοποίησης επιχορηγούμενων πολιτιστικών δράσεων\nΕπόμενο άρθροΔωρεά της ΟΛΠ Α.Ε. στο Λιμενικό Σώμα-Ελληνική Ακτοφυλακή


Σπίτι > Προϊόντα > Λήξη τελικού άκρου\n(Σύνολο 7 Προϊόντα για Λήξη τελικού άκρου)\nShijiazhuang Huize Pipe Fitting Co., Ltd. is one of the Λήξη τελικού άκρου leading brands in China. It is the factory & supplier specializing in manufacturing Λήξη τελικού άκρου. Offer high quality Λήξη τελικού άκρου at a cheap wholesale price.\nΧονδρικό Λήξη τελικού άκρου από την Κίνα, πρέπει να βρείτε φτηνές Λήξη τελικού άκρου ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Λήξη τελικού άκρου παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Λήξη τελικού άκρου, Είμαστε 'll να σας απαντήσει ταχύτερα.


Ασύλληπτη τραγωδία στη Ρωσία: Πέθανε κοριτσάκι που έτρωγε σκόνη απορρυπαντικού επειδή πεινούσε\nΠρώτη καταχώρηση: Τρίτη, 14 Ιανουαρίου 2020, 13:06\nΜία ασύλληπτη τραγωδία εκτυλίχθηκε στη Ρωσία. Όπως έγινε γνωστό, ένα τρίχρονο κοριτσάκι, το οποίο το είχαν αφήσει μόνο του στο σπίτι επί μία εβδομάδα, έτρωγε απορρυπαντικά για να ξεγελάσει την πείνα του.\nΣύμφωνα με πληροφορίες, η 21 ετών μητέρα του Maria Plenkina κλείδωσε και εγκατέλειψε στο σπίτι την κόρη της για μία εβδομάδα, αφήνοντάς τη νηστική, ενώ εκείνη διασκέδαζε. Σύμφωνα με τον ιατροδικαστή, το τρίχρονο αγγελούδι έχασε τη ζωή του από ασιτία, ωστόσο οι αποκαλύψεις για τις συνθήκες διαβίωσης αλλά και τον θάνατό του προκαλούν ανατριχίλα.\nΤο παιδί βρέθηκε νεκρό από τις Αρχές μέσα στο διαμέρισμα, το οποίο θύμιζε περισσότερο... χωματερή παρά σπίτι. Την αστυνομία κάλεσε η 47χρονη γιαγιά της μικρής, Irina, η οποία πήγε στο διαμέρισμα της κόρης της για να ευχηθεί «Χρόνια Πολλά», καθώς ήταν τα γενέθλια του παιδιού. Πλέον η μητέρα της 3χρονης είναι αντιμέτωπη με 20ετή κάθειρξη, ενώ οι ψυχίατροι που την εξέτασαν δεν διαπίστωσαν την παραμικρή ψυχολογική πάθηση.\nΗ φίλη της μητέρας Anastasia Kurpina, με την οποία διασκέδαζε, αποκάλυψε ότι όταν τη ρώτησε πού είναι το παιδί, έλαβε την απάντηση «το κρατάει ένας φίλος μου».\nΤελευταία ενημέρωση: Τρίτη, 14 Ιανουαρίου 2020, 14:10\nΓερμανία: Οι Αρχές προσπαθούν να περιορίσουν την εφαρμογή μηνυμάτων Telegram ως «φωλιά των αντιεμβολιαστών»\nΗΠA: Έτοιμος να επιβάλει κυρώσεις στον Πούτιν δηλώνει ο Τζο Μπάιντεν


Naxos Fan: Δελτίο τύπου Γ. Βρούτση για τη δημοπράτηση του φράγματος του Τσικαλαριού\nΠροτεραιότητα που συνεχίζει να παραμένει μέχρι την υλοποίηση ολόκληρου του έργου, δηλαδή και των δικτύων, καθώς και την παράδοση στο λαό της Νάξου και των Μικρών Κυκλάδων.\nΑΚΟΥΣΑ ΟΤΙ Ο ΝΕΟΔΗΜΟΚΡΑΤΗΣ ΔΗΜΑΡΧΟΣ ΝΑΞΟΥ ΖΗΤΑ ΝΑ ΜΗΝ ΑΝΑΡΤΩΝΤΑΙ ΤΑ ΠΕΡΙΟΥΣΙΑΚΑ ΣΤΟΙΧΕΙΑ ΤΩΝ ΑΙΡΕΤΩΝ ΣΤΟ ΔΙΑΔΙΚΤΥΟ, ΟΠΩΣ Ο ΝΟΜΟΣ ΟΡΙΖΕΙ,ΤΙ ΕΧΕΤΕ ΝΑ ΠΕΙΤΕ ΚΥΡΙΕ ΒΡΟΥΤΣΗ?\nΑποφασίζουν για μας χωρίς εμάς. Είναι σίγουρο ότι το έργο γίνεται για τους αγρότες-κτηνοτρόφους της ορεινής Νάξου; Πότε συζητήθηκε ανοιχτά και αφουγκράστηκαν τις πραγματικές ανάγκες των τοπικών κοινωνιών, οι εντολοδόχοι ενός βάρβαρου συστήματος,που μέσα σε πολλά άλλα, έχει πετύχει και τη διάλυση της αγροτο-κτηνοτροφίας; Εξετάστε, ρε μπούφοι, το παράδειγμα τ'Απεράθου, λίγο πιο προσεκτικά. ΕΕ!ΜΠΟΥΦΟΙ!\n4 Οκτωβρίου 2011 - 1:54 π.μ.


Τουλάχιστον 30 νεκροί σε συγκρούσεις που σημειώθηκαν χθες στην Υεμένη - OnAlert.gr\nΤουλάχιστον 30 νεκροί σε συγκρούσεις που σημειώθηκαν χθες στην Υεμένη\n08.06.2012 | 09:26\nΣφοδρές μάχες ξέσπασαν χθες βράδυ ανάμεσα σε μαχητές των φυλών που μάχονται στο πλευρό των κυβερνητικών δυνάμεων και μέλη της οργάνωσης Άνσαρ αλ Σαρία, που θεωρείται ότι συνδέεται με την αλ Κάιντα, στο νότιο τμήμα της Υεμένης με αποτέλεσμα τουλάχιστον 30 άνθρωποι, ανάμεσά τους μια άμαχη, να βρουν το θάνατο, σύμφωνα με τοπικούς αξιωματούχος.\nΗ πολεμική αεροπορία εξαπέλυσε επιδρομή σε μια περιοχή ανατολικά της Τζάαρ, μιας πόλης στην επαρχία Αμπιάν την οποία ελέγχουν οι ισλαμιστές, σκοτώνοντας πέντε ισλαμιστές μαχητές και τραυματίζοντας τρεις, είπε στο Γαλλικό Πρακτορείο ένας υεμενίτης αξιωματούχος.\nΟ ίδιος πρόσθεσε ότι δύο μαχητές της Άνσαρ αλ Σαρία σκοτώθηκαν σε μάχες με τις λεγόμενες επιτροπές λαϊκής αντίστασης, οι οποίες δρουν στο πλευρό του στρατού, στο Μπάτις, ένα χωριό βορειοδυτικά της Τζάαρ.\nΑκόμα πέντε μαχητές προσκείμενοι στην αλ Κάιντα, που επέβαιναν σε ένα όχημα κοντά στο Μπάτις, σκοτώθηκαν σε ενέδρα των προσκείμενων στην κυβέρνηση ενόπλων, είπε ο ίδιος αξιωματούχος.\nΚατά τον ίδιο, μετά την ενέδρα υπήρξαν και νέες μάχες στο Μπάτις με αποτέλεσμα 13 ακόμη ισλαμιστές να σκοτωθούν. «Συνολικά, είκοσι μαχητές της αλ Κάιντα σκοτώθηκαν» σε μάχες στο χωριό αυτό. Έκανε λόγο για «ανθρώπινες απώλειες και στις τάξεις των επιτροπής της λαϊκής αντίστασης», χωρίς να δώσει απολογισμό. Πάντως ένας άλλος αξιωματούχος, ερωτηθείς από το Γαλλικό Πρακτορείο, είπε ότι τέσσερις πολιτοφύλακες και μια άμαχη σκοτώθηκαν στις μάχες.\nΟ στρατός και πολιτοφυλακές εξαπέλυσαν επιχειρήσεις εναντίον των ισλαμιστών για να ανακαταλάβουν τη Ζιντζιμπάρ, πρωτεύουσα της επαρχίας Αμπιάν, την Τζάαρ και άλλες πόλεις που είχαν καταλάβει πέρυσι οι μαχητές που πρόσκεινται στο δίκτυο της αλ Κάιντα, την 12η Μαΐου. Έκτοτε, έχουν σκοτωθεί, σύμφωνα με απολογισμό του Γαλλικού Πρακτορείου, 446 άνθρωποι: 333 φερόμενοι ως μαχητές της αλ Κάιντα, 68 στρατιωτικοί, 26 μέλη πολιτοφυλακών και 19 άμαχοι.\nΠερίπου το 40% των πολιτών της Υεμένης ζουν με λιγότερα από 2 δολάρια την ημέρα. Τον Μάιο, οργανώσεις αρωγής προειδοποιούσαν ότι σχεδόν το 50% του πληθυσμού της πιο φτωχής χώρας της αραβικής χερσονήσου αντιμετωπίζουν το φάσμα της πείνας.


«Youth Empowered»: Το μεγαλύτερο εκπαιδευτικό σεμινάριο που προετοιμάζει για την ένταξη στην αγορά εργασίας | HuffPost Greece\n28/06/2018 07:31 EEST | Updated 28/06/2018 09:08 EEST\n«Youth Empowered»: Το μεγαλύτερο εκπαιδευτικό σεμινάριο που προετοιμάζει για την ένταξη στην αγορά εργασίας\nΟ κ. Αλέξανδρος Παπαδάκης μιλά στη HuffPost για τις παροχές του προγράμματος και την ανταπόκριση των συμμετεχόντων\nΤο «Youth Empowered», το πρόγραμμα του ιδιωτικού τομέα για την ενίσχυση της απασχολησιμότητας στην Ελλάδα, που συνδιοργανώνουν η Coca-Cola Τρία Έψιλον και η Coca-Cola μαζί με μεγάλες επιχειρήσεις της χώρας, γιορτάζει τον πρώτο του χρόνο με τη διεξαγωγή του μεγαλύτερου εκπαιδευτικού σεμιναρίου στην Αθήνα.\nΑπό τη Δευτέρα 25 έως την Παρασκευή 29 Ιουνίου, 300 νέοι ηλικίας 18-30 ετών συναντώνται στο Εκθεσιακό Κέντρο Περιστερίου για να εφοδιαστούν με γνώσεις, να αποκτήσουν προσωπικές και επαγγελματικές δεξιότητες και να προετοιμαστούν για την ομαλή ένταξη στην αγορά εργασίας. Οι συμμετέχοντες καθοδηγούνται από 100 μέντορες και έμπειρα στελέχη από περισσότερες από 23 εταιρείες, ενώ το πρόγραμμα είναι δωρεάν.\n«Αφετηρία για να ξεκινήσουμε το #YouthEmpowered αποτελεί ένα παράδοξο που συμβαίνει στην ελληνική αγορά εργασίας. Από τη μια υπάρχει πολύ υψηλό ποσοστό ανεργίας στους ανθρώπους κάτω των 30 ετών και από την άλλη, έξι στους δέκα εργοδότες, δυσκολεύονται να βρουν τα κατάλληλα στελέχη για τις ανοιχτές θέσεις εργασίας που έχουν», λέει στη HuffPost Greece ο κ. Αλέξανδρος Παπαδάκης, External & Community Affairs Manager στην εταιρεία Coca Cola Τρία Έψιλον.\n«Αυτό σημαίνει ότι υπάρχει μεγάλο περιθώριο να γεφυρωθούν οι δεξιότητες που ζητά η αγορά εργασίας, με τις δεξιότητες που αποκτά κανείς από το πανεπιστήμιο ή από τις όποιες σπουδές του, κατά τη διαδικασία αναζήτησης εργασίας».\nΕκτός από βασικές γνώσεις οικονομικών, project management, επιχειρηματικό σχεδιασμό, τεχνικές πωλήσεων και διαπραγματεύσεων, το πρόγραμμα εστιάζει και στις δυνατότητες δικτύωσης. Μέσα σε πέντε ημέρες, οι παρευρισκόμενοι στο σεμινάριο διευρύνουν τον κύκλο γνωριμιών τους, καθώς έρχονται σε επικοινωνία με υπεύθυνους επαγγελματίες και εργοδότες της χώρας, εκπληρώνοντας έναν από τους σημαντικότερους στόχους του προγράμματος που είναι να καλυφθούν θέσεις εργασίας, «μέσα από τη δεξαμενή των ανθρώπων που έχουν έρθει στο Youth Empowered».\n«Στόχος μας είναι να ενδυναμώσουμε 20.000 ανθρώπους μέχρι το 2020 και για εμάς το Youth Empowered αντιπροσωπεύει ένα καινούργιο παραδειγματικό μοντέλο στον τρόπο που υλοποιούμε τα προγράμματα εταιρικής υπευθυνότητας. Αυτό σημαίνει ότι δεν είμαστε μόνοι μας σε αυτή τη διαδικασία και δεν θα θέλαμε να είμαστε μόνοι μας. Θέλουμε να συμπράξουμε με μεγάλες εταιρίες», εξηγεί ο κ. Παπαδάκης.\nΣτρατηγικοί συνεργάτες του προγράμματος είναι η METRO AEBE, με στελέχη που λειτουργούν ως μέντορες, η Microsoft στο κομμάτι των ψηφιακών δεξιοτήτων, καθώς και η εταιρεία Γρηγόρης, με περισσότερους από 2.300 εργαζόμενους στο δυναμικό της που συνεισφέρουν ώστε να καλυφθούν περισσότερες θέσεις εργασίας. «Οι συνεργασίες αποσκοπούν στο να δώσουμε ακόμα περισσότερες ευκαιρίες δικτύωσης και ακόμα περισσότερες ευκαιρίες απασχόλησης στους νέους της χώρας μας», λέει ο κ. Παπαδάκης.\nΗ σημασία του mentoring\nΜια μέθοδος που τα τελευταία χρόνια κερδίζει έδαφος για την απόκτηση επιπλέον προσόντων και βοήθεια όσον αφορά την εύρεση εργασίας, είναι το mentoring.\nΣτο «Youth Empowered» εφαρμόζεται με επιτυχία. «To mentoring μπορεί να σου δώσει την πραγματική εικόνα για ένα επάγγελμα. Μπορεί να σου μεταφέρει πολύτιμες εμπειρίες από ανθρώπους οι οποίοι βρίσκονται στο χώρο τους για πολλά χρόνια και από ανθρώπους τους οποίους είναι δύσκολο να βρεις», τονίζει ο κ. Παπαδάκης. Πρόκειται για μια ευκαιρία που δίνει δυνατότητα καθοδήγησης πρακτικών συμβουλών και προσοχής για τη μετέπειτα επαγγελματική πορεία.\nΠλατφόρμες και εύρεση εργασίας\nΜια από τις δυνατότητες που έχουν οι συμμετέχοντες του προγράμματος, είναι η εγγραφή στο σεμινάριο Office και LinkedIn της SocialInnov και συνεπώς, με την ολοκλήρωσή του, η παραλαβή σχετικής βεβαίωσης παρακολούθησης.\nΚατά πόσο βοηθούν όμως αυτά τα δίκτυα τους πιθανούς υποψήφιους για μια θέση σε κάποια επιχείρηση ή τους εργοδότες στην εύρεση του κατάλληλου εργαζομένου;\n«Οι πλατφόρμες αυτές είναι δυνατότητες και εργαλεία που υπάρχουν αυτή τη στιγμή και που πρακτικά δεν μπορεί κανείς να αγνοήσει. Άρα είναι μόνο προς όφελος του ανθρώπου ο οποίος βρίσκεται στη διαδικασία εύρεσης εργασίας, να είναι εξοικειωμένος με αυτές και να μπορεί να τις αξιοποιεί κατά το καλύτερο δυνατό τρόπο», αναφέρει ο κ. Παπαδάκης.\nΕπιπλέον, βασικό παράγοντα στην επιλογή του υποψηφίου αποτελεί πλέον και η εικόνα στα μέσα κοινωνικής δικτύωσης, καθώς πολλοί υπεύθυνοι ανθρωπίνου δυναμικού ενδιαφέρονται και ρωτούν τους ενδιαφερόμενους για την παρουσία τους σε αυτά κατά τη διάρκεια της συνέντευξης. «Εξειδικευμένα στελέχη διδάσκουν αυτές τις τεχνικές για να δώσουν ακόμα περισσότερα εφόδια στους συμμετέχοντες και πρακτικά βήματα που μπορούν να ακολουθήσουν, ήδη από την πρώτη μέρα».\nΜέσα σε διάστημα μόλις ενός έτους από την έναρξη του προγράμματος περισσότεροι από 4.730 νέοι είναι εγγεγραμμένοι στην πλατφόρμα του youthempowered.gr, ενώ συνολικά 550 νέοι έχουν παρακολουθήσει τα 4 physical trainings του προγράμματος, με το 98% των συμμετεχόντων να δηλώνει ότι βοηθήθηκε ουσιαστικά από το πρόγραμμα. Ένας αριθμός 143 στελεχών της αγοράς έχουν προσφέρει 1.726 εθελοντικές ώρες καθοδήγησης.\n«Για εμάς είναι πολύ σημαντικό το ότι κάθε μέρα μας αξιολογούν. Αξιολογούν τους μέντορες και το εκπαιδευτικό περιεχόμενο. Οπότε, είναι ένα πρόγραμμα που θέλει να αυξήσει και την αυτοπεποίθηση των συμμετεχόντων, να αισθανθούν ότι μπορούν να πιστέψουν στις δυνάμεις τους και να διεκδικήσουν το καλύτερο για τον εαυτό τους», καταλήγει ο κ. Παπαδάκης.\nΓια περισσότερες πληροφορίες, επισκεφτείτε την πλατφόρμα\nPLUS: Επιχειρήσεις εργασία Νέοι εύρεση εργασίας mentoring Coca Cola Τρία Έψιλον Youth Empowered


Ο ανεξάντλητος θρύλος του κομαντάντε Τσε Γκεβάρα του Θέσαρ Καλέρο | Dragonera Rossa\nτου Θέσαρ Καλέρο\ndragonerarossateam / 12 Οκτωβρίου 2017\nΟ άνθρωπος και ο «λαϊκός άγιος» συνυπάρχουν στη φαντασία των τελευταίων επιζώντων εκείνης της μοιραίας ημέρας που πέθανε ο Τσε Γκεβάρα, πριν από 50 ακριβώς χρόνια.\nΑν τον Πολικάρπιο Κορτές δεν τον απατά η μνήμη του, στις 8 Οκτωβρίου 1967 συναντήθηκε κατά τύχη σε μια κοιλάδα κοντά στο χωριό του με έναν «Ναζωραίο» που ήταν πληγωμένος και τον φρουρούσαν στρατιώτες. Αν ο εβδομηντάχρονος αγρότης θυμάται καλά, εκείνος ο παρτιζάνος τον αναγνώρισε αμέσως. Είχαν διασταυρωθεί οι δρόμοι τους λίγες ημέρες νωρίτερα, όταν οι πεινασμένοι κουβανοί και βολιβιανοί αντάρτες είχαν σταθεί για να ξεκουραστούν κοντά στο σπίτι του. Πριν από 50 ακριβώς χρόνια, ο κομαντάντε Τσε Γκεβάρα, πιο γνωστός ως Τσε, είχε συλληφθεί από μια περίπολο και είχε μεταφερθεί στο σχολείο της Λα Ιγκέρα. Την επομένη, μια ριπή από σφαίρες έδωσε τέλος στη ζωή του.\nΠέθαινε έτσι ένας 39χρονος άνδρας και γεννιόταν ένας μύθος που παραμένει ακόμη αθάνατος στη μνήμη των τελευταίων επιζώντων του θανάτου και της ανάστασης του Τσε Γκεβάρα. Τα ίχνη του Τσε στη Βολιβία είναι αντάξια ενός κοσμικού Ευαγγελίου. Όχι μόνο γι’αυτή τη διάσημη εικόνα του νεκρού αντάρτη που θυμίζει τόσο πολύ τον νεκρό Χριστό του Αντρέα Μαντένια. Οι τελευταίες του ώρες, ή τουλάχιστον η αναπαράσταση αυτών των ωρών από μάρτυρες και βιογράφους, τροφοδότησαν μια εξωτική πίστη σε όσους τον είδαν εκείνες τις ημέρες του Οκτωβρίου. Εκείνοι που μίλησαν μαζί του αναφέρονται στον Τσε σαν να ήταν ένας πεφωτισμένος, ένας «όμορφος αντάρτης», στον οποίο έπρεπε να δώσουν ένα πιάτο φαϊ ή να του πουν μια λέξη παρηγοριάς.\nΟ Τσε και οι αντάρτες του, όλο και πιο εξουθενωμένοι, περιφέρονται για μήνες στη ζούγκλα χωρίς σκοπό. Αλλά εκείνος δεν σκέπτεται την παράδοση. Εχει χάσει την επαφή με την Αβάνα και στο τέλος η λατινοαμερικάνικη ομάδα του έχει περιοριστεί σε 17 πεινασμένους και εξαντλημένους αποστόλους. Αλλά εκείνος γράφει στο ημερολόγιό του στις 7 Οκτωβρίου: «Συμπληρώθηκαν χωρίς προβλήματα οι 11 μήνες της αποστολής μας». Την επόμενη ημέρα θα πέσει στην παγίδα των ρέιντζερς που είχαν εκπαιδευτεί στις Ηνωμένες Πολιτείες.\nΟ ορεινός δρόμος των 60 χιλιομέτρων που συνδέει το χωριό Βαγιεγκράντε με τη Λα Ιγκέρα, στον νομό Σάντα Κρους, είναι γεμάτος με αναφορές στον Τσε. Η εικόνα του, όπως την απαθανάτισε ο Αλμπέρτο Κόρντα, εμφανίζεται εδώ κι εκεί και αναγγέλλει ότι ο τόπος προσκυνήματος βρίσκεται κοντά. Η Λα Ιγκέρα, με καμιά πενηνταριά μόνο κατοίκους, έχει μετατραπεί σε ένα μικρό θεματικό πάρκο του αργεντίνου αντάρτη. Το σχολείο όπου κρατήθηκε ο Τσε για 18 ώρες είναι σήμερα ένα μικρό μουσείο με γκεβαρικά φετίχ. Εδώ περίμενε ο Τσε τον θάνατό του στα χέρια του υπαξιωματικού Μάριο Τεράν στον οποίο είπε, σύμφωνα με τους βιογράφους του, εκείνο το «πρόκειται να σκοτώσεις έναν άνδρα», πριν ο δήμιός του ανοίξει πυρ με την καραμπίνα του Μ2.\nΜερικά μέτρα από το σχολείο μένει ο Αλσίντες Οσινάγκα, ένας αγρότης 74 ετών. Ηταν λίγο πάνω από είκοσι όταν είδε τον Τσε να φτάνει στη Λα Ιγκέρα εκείνη την 8η Οκτωβρίου 1967. «Τον είδα να περνά τραυματισμένος στο πόδι. Περπατούσε κουτσαίνοντας. Την επόμενη ημέρα άκουσα τη ριπή και είδα να τον μεταφέρουν στο ελικόπτερο. Εμείς δεν ξέραμε τότε ποιος ήταν ο Τσε».\nΟύτε η Ιρμα Ροσάδο ήξερε ποιος ήταν εκείνος ο μακρυμάλλης αντάρτης τον οποίο καταδίωκαν εκατοντάδες στρατιώτες. Στα 71 της, η δόνια Ιρμα έχει ένα μικρό κατάστημα τροφίμων στον κεντρικό δρόμο του χωριού. «Εγώ έμενα από πάνω. Τον είδα να έρχεται περπατώντας. Πολλοί είχαν καταφύγει στο βουνό επειδή φοβόντουσαν τους στρατιώτες και τους αντάρτες. Φοβόμασταν και τις δύο πλευρές και μετά δεν μιλούσε κανείς για ένα διάστημα και πολλοί έφυγαν από το χωριό».\nΟ Πολικάρπιο Κορτές ήταν ένας από αυτούς τους κατοίκους που κουράστηκαν να μένουν στη Λα Ιγκέρα και εγκαταστάθηκε στο Βαγιεγκράντε. Για να μιλήσεις μαζί του είναι αρκετό να περιμένεις λίγο στην πλατεία της αγοράς. Εδώ έρχεται κάθε απόγευμα αυτός ο αγρότης που είχε κατηγορηθεί από τον στρατό ότι έδινε τρόφιμα στους άνδρες του Εθνικοαπελευθερωτικού Στρατού. «Τους είδα την 25η Σεπτεμβρίου όταν έφτασαν κοντά στο σπίτι μου. Ο Τσε έφτασε πάνω σε ένα μουλάρι. Με ρώτησε αν υπήρχαν στρατιώτες στο χωριό, αλλά δεν ήξερα. Υστερα από μερικές μέρες ήρθαν οι στρατιώτες να με συλλάβουν γιατί κάποιος με είχε καταδώσει. Με κατηγόρησαν ότι έδινα τρόφιμα στους αντάρτες επί δύο εβδομάδες».\nΤο απόγευμα της 9ης Οκτωβρίου, το πτώμα του Τσε μεταφέρθηκε στο Βαγιεγκράντε, όπου ήταν το αρχηγείο του στρατού. Τοποθετήθηκε στο πλυντήριο του νοσοκομείου Σενιόρ ντε Μάλτα, απ’όπου παρήλασαν στρατιώτες, δημοσιογράφοι και περίεργοι, που έκοβαν τρίχες από τα μαλλιά του αντάρτη. «Μου έκαναν μεγάλη εντύπωση τα ανοιχτά του μάτια», θυμάται η Λιχία Μορόν, 81 ετών. «Είχε μια πολύ φυσική έκφραση. Αλλοι νεκροί δεν έχουν αυτή την όψη. Οι στρατιώτες τον τραβούσαν από τα μαλλιά για να βγουν φωτογραφία κι εγώ τους είπα να πάψουν να βασανίζουν τον νεκρό».\nΌπως και άλλοι αυτόπτες μάρτυρες εκείνης της εποχής, η Λιχία Μορόν έμεινε σιωπηλή για χρόνια. Η σιωπή αυτή όμως, την οποία επέβαλαν οι στρατιωτικές κυβερνήσεις, δεν εμπόδισε να καλλιεργηθεί μεταξύ των κατοίκων μια λατρεία για τον Τσε. Και σήμερα, 50 χρόνια μετά, εξακολουθούν να ανάβουν ένα κερί στη μνήμη του.\n(*) Ο Θέσαρ Καλέρο είναι αρθρογράφος της La Vanguardia\n(Πηγή: La Vanguardia\n12 Οκτωβρίου 2017 στα Λοιπά.\n← JIB A-DHIB, And We’re Back!\nτης Ελένης Μπέλου από το Left.gr →


Βαρούχας: «Πέναλτι στον Ελ Αραμπί – Λάθος χρήση του VAR» - Onsports.gr\nOnsports Team\t07 Αυγούστου 2020, 14:26\nΟ Παναγιώτης Βαρούχας θεωρεί πως ο Πολωνός διαιτητής αδίκησε τον Ολυμπιακό.\nΤις επίμαχες φάσεις του Γουλβς-Ολυμπιακός σχολίασε ο Παναγιώτης Βαρούχας, μιλώντας στον ΣΠΟΡΦΜ. Ο καθηγητής διαιτησίας ανέφερε ότι η γραμμή του οφσάιντ στο γκολ του Καμαρά δεν μπήκε σωστά, ενώ τόνισε πως υπάρχει πέναλτι στη φάση του Ελ Αραμπί.\nΓια το ακυρωθέν γκολ του Ολυμπιακού: «Σύμφωνα με τη νέα τροποποίηση χέρι λαμβάνεται λίγο κάτω από τον ώμο. Εδώ λοιπόν τι έχει γίνει; Τη γραμμή του Ελ Αραμπί την έχουν βάλει μέσα από τον ώμο. Αυτό είναι λάθος. Γιατί ξαναλέω ότι το χέρι πιάνεται απ’ έξω. Εκεί που τελειώνει ο ώμος. Οπότε οφσάιντ δεν υπάρχει. Άρα λοιπόν αυτός που είναι στο μοντάζ και έβαλε τη γραμμή πρέπει να γνωρίζει και μπάλα για να μας βγάλει σωστά τη φάση».\n1 λεπτό πριν Στο Περιστέρι ο Παναθηναϊκός ΟΠΑΠ, απολύμανση ανάμεσα στα ματς (video)\n12 λεπτά πριν Άρης: Επιτυχημένη επέμβαση για Σάκιτς (Photo)\n12 λεπτά πριν Παπαθεοδώρου: «Δεν είμαστε... Γκαλάκτικος»\n15 λεπτά πριν «Συναγερμός» στην Ατλέτικο Μαδρίτης: Θετικός στον κορονοϊό και πάλι ο Σιμεόνε


Η Αλήθεια να Λέγεται: Ο απρόσωπος Θεός του Ηράκλειτου\nΤι γνωρίζουμε για τον αρχαίο Έλληνα φιλόσοφο Ηράκλειτο; Ελάχιστα έως τίποτα, δυστυχώς... Άλλωστε ο χαρακτήρας του γραπτού του έργου είναι αποφθεγματικός και οι αφορισμοί του αινιγματικοί και δυσνόητοι. Γι’ αυτό και τον αποκάλεσαν "σκοτεινό". Το αξιοθαύμαστο είναι ότι ο Ηράκλειτος δεν υπήρξε μαθητής κανενός και, όπως υποστήριζε ο ίδιος, είχε μάθει τα πάντα από τον εαυτό του. Από το πνεύμα μέσα στον πυρήνα της ύπαρξής του! Από "το λύχνο του Θεού εντός ημών" που λέει η Βίβλος (Παροιμίες 20: 27), ή "τη βασιλεία του Θεού εντός ημών" στην οποία αναφερόταν ο Ιησούς. (Κατά Λουκά 17:21).\nΟ Ηράκλειτος δεν αποκαλύπτει τη σκέψη του με άμεσο τρόπο, ούτε όμως επιχειρεί να παραπλανήσει τους ακροατές του. Παρέχει τα σημάδια, τα οποία εκείνοι καλούνται να εννοήσουν με τον ορθό τρόπο. Η φιλοσοφία του, πάλι με τα λόγια του ίδιου, δεν είναι μια αυθαίρετη και υποκειμενική κατασκευή αλλά μια έκφραση του Λόγου που διέπει τα πάντα, όσο και αν μένει απρόσιτος στους πολλούς. Η δυσκολία κατανόησης του λόγου του δεν οφείλεται σε δική του ιδιορρυθμία, αλλά στην αδυναμία των πολλών να εννοήσουν όχι τα λόγια του αλλά τον ίδιο το «Λόγο». (wikipedia)\nΤα λιγοστά αποσπάσματα του έργου του Εφέσιου φιλοσόφου που έχουν διασωθεί έχουν σαγηνέψει και επηρεάσει ακόμη και γκουρού της Ανατολής, όπως τον Μπαγκουάν Σρι Ραζνίς. Ομιλίες του τελευταίου, που έχουν δημοσιευτεί στο βιβλίο με τον τίτλο «Η Κρυμμένη Αρμονία», είναι αναλύσεις αποφθεγμάτων του Ηράκλειτου. "Να γιατί ξεχάστηκε ο Ηράκλειτος", είπε ο Ραζνίς. "Γιατί ποτέ δεν έφτιαξε γύρω του μιαν αίρεση και ποτέ δε διεκδίκησε τίποτα. Ποτέ δεν είπε, 'Αυτό είναι η μόνη αλήθεια'."\nΣε τούτο το άρθρο θα παραθέσω επιλεγμένα αποσπάσματα από την Κρυμμένη Αρμονία που αφορούν στη θεότητα:\n** Ο Θεός δεν είναι πρόσωπο. Επειδή ο άνθρωπος εκλαμβάνει το Θεό ως πρόσωπο έχουν δημιουργηθεί χίλιες και μια δυσκολίες. Όλα τα προβλήματα με τα οποία καταγίνεται η θεολογία είναι ασήμαντες ασκήσεις – κι αυτό γιατί ο θεός εκλαμβάνεται ως πρόσωπο.\n** Η αντίληψη του Θεού ως προσώπου είναι ανθρωποκεντρική, διότι ο άνθρωπος έφτιαξε το Θεό κατ’ εικόνα του. Κι επειδή οι άνθρωποι διαφέρουν, γι’ αυτό και υπάρχουν τόσοι πολλοί Θεοί στον κόσμο.\n** Ζωγραφίζουμε το Θεό σαν αντανάκλασή μας – τέλεια φυσικά – όμως η εικόνα σου δεν μπορεί να είναι ο Θεός. Είσαι μέρος μόνο, ελάχιστο μέρος, ένα άτομο μέσα στην Ύπαρξη. Πώς είναι δυνατό το όλο να περικλειστεί μέσα στην εικόνα του μέρους; Το όλο υπερβαίνει το μέρος. Το όλο είναι το άπειρο. Αν προσκολληθείς στο άτομο, αν αρπαχτείς από το μέρος, θα χάσεις το όλο.\n**Όσο ψάχνει ο άνθρωπος, τόσο γίνεται ξεκάθαρο ότι η ιδέα του Θεού ως προσώπου δημιουργεί προβλήματα, γιατί πάντα σε φέρνει σε σύγκρουση με άλλους Θεούς. (Υπάρχει ο Θεός των Εβραίων, ο Θεός των χριστιανών, ο Θεός των Μουσουλμάνων, ο Θεός των Ινδουιστών, κλπ.)\n** Υπάρχουν εκατομμύρια άθεοι στον κόσμο, κι αυτό γιατί εσύ εννοείς το Θεό σαν πρόσωπο. Ο άθεος δεν είναι αντίθετος με το Θεό. Είναι αντίθετος στη δική σου ιδέα του Θεού ως προσώπου, γιατί η ιδέα αυτή είναι ανόητη.\n** Ο Θεός δεν μπορεί να είναι ένα πρόσωπο γιατί πρέπει να είναι όλα τα πρόσωπα – πώς μπορεί να είναι ένα πρόσωπο; Δεν μπορεί να είναι κάποιος γιατί είναι όλοι, και δεν μπορεί να είναι κάπου γιατί είναι παντού.\n** Δεν μπορείς να καθορίσεις το Θεό γιατί η προσωπικότητα είναι καθορισμός. Δεν μπορείς να τον περιορίσεις, κι όταν τον θεωρείς πρόσωπο τον περιορίζεις. Η προσωπικότητα είναι σαν το κύμα που έρχεται και φεύγει, ενώ Εκείνος είναι σαν τον ωκεανό. Είναι άπειρος – μένει.\n** Τα πρόσωπα έρχονται και φεύγουν, είναι μορφές. Τώρα υπάρχουν, μετά δεν υπάρχουν. Οι μορφές αλλάζουν συνεχώς… Εκείνος είναι άμορφος. Δεν μπορεί να οριστεί, δεν μπορεί να ειπωθεί ποιος είναι. Είναι όλα.\n** Πώς μπορείς να επικοινωνήσεις μαζί Του; Δεν μπορείς να επικοινωνήσεις μαζί Του όπως επικοινωνείς μ’ ένα πρόσωπο. Πρέπει να το κάνεις σε μια τελείως διαφορετική διάσταση – κι αυτή η διάσταση είναι η διάσταση της ενέργειας, η διάσταση της συνείδησης, όχι της προσωπικότητας.\n**Ο Θεός είναι ενέργεια. Είναι απόλυτη συνείδηση… Είναι ακαθόριστος, απεριόριστος, χωρίς αρχή, χωρίς τέλος. Είναι παντοτινός, αιώνιος, άχρονος πέρα από το χώρο – γιατί Θεός σημαίνει το απόλυτο.\n** Το απόλυτο δεν μπορεί να έχει προσωπικότητα. Αυτό είναι το πρώτο που πρέπει να κατανοηθεί πολύ βαθιά• όχι μόνο νοητικά, αλλά όσο πιο απόλυτα γίνεται. Γιατί όταν μπορείς να εννοήσεις, να αισθανθείς, και να ψηλαφήσεις το Θεό σαν απόλυτο, τότε η προσευχή σου είναι διαφορετική.\n** Εξαιτίας της αντίληψης του Θεού σαν πρόσωπο είμαστε αναγκασμένοι να δημιουργήσουμε έναν Διάβολο σε αντίθεση του Θεού, για να βολέψουμε όλα τα αρνητικά. Ό,τι σου αρέσει το βάζεις από την πλευρά του Θεού, κι ό,τι δεν σου αρέσει το βάζεις από την πλευρά του διαβόλου. Η διαίρεση είναι δική σου. Όμως ο Θεός δεν διαιρείται. Είναι αδιαίρετος.\n** Μη βλέπεις το Θεό μέσα από το πρίσμα των ιδεών σου, Εβραϊκών, Χριστιανικών, Ινδουιστικών, κλπ. Ξέχνα τις! Είναι προσκόλληση στην περιφέρεια, στο γνωστό. Προσκολλάσαι σε ό,τι έχεις διδαχτεί, αλλά ο Θεός δεν διδάσκεται. Κανείς δεν μπορεί να τον διδάξει σε κανέναν. Να δειχτεί, ναι μπορεί. Να δειχτεί με τρόπους λεπτούς και έμμεσους, ναι μπορεί. Αλλά δεν διδάσκεται.\n** Οτιδήποτε ξέρεις για το Θεό, που έφτασε σ’ εσένα από διδασκαλίες, είναι λαθεμένο. Κάποιος σου δίδαξε μιαν ιδέα, μια θεωρία, μα ο Θεός δεν είναι ιδέα, δεν είναι θεωρία, δεν είναι θεωρητική σύλληψη. Τίποτα απ’ όλα αυτά – είναι τελείως άλλο.\n** Ξέχνα όλες τις ιδέες, και τότε θα είσαι έτοιμος να κάνεις το πρώτο βήμα. Βάδισε προς το Θεό γυμνός, χωρίς ιδεολογίες μέσα στο νου σου. Μόνο έτσι θα τον φτάσεις. Όταν είσαι άδειος γίνεσαι η πόρτα που Εκείνος θα διαβεί. Μόνο δεκτικότητα χρειάζεται – όχι ιδέες, όχι φιλοσοφίες, όχι δόγματα.\n** Η μόνη δυστυχία που ξέρω είναι να είναι κανείς ανολοκλήρωτος. Όλο το Είναι τείνει στην ολοκλήρωση. Η μη ολοκλήρωση είναι μαρτύριο. Η μη ολοκλήρωση είναι το μόνο πρόβλημα. Κι όταν ολοκληρώνεσαι, τέλος κι αρχή συναντώνται μέσα σου. Ο Θεός σαν πηγή και ο Θεός σαν υπέρτατη άνθιση ταυτίζονται μέσα σου.\n** Μη γίνεσαι θύμα της μισαλλοδοξίας. Να είσαι θρησκευτικός, αλλά μην είσαι Ινδουιστής, Μωαμεθανός, Χριστιανός. Όλη η γη ας είναι η εκκλησία σου, όλη η Ύπαρξη ας είναι ο ναός σου. Όταν μπορείς να έχεις όλον το Θεό γιατί ν' αρκείσαι σ' ένα κομμάτι του; Γιατί λες "Χριστιανός", γιατί λες "Ινδουιστής"; Όταν μπορείς να είσαι μια ανθρώπινη Ύπαρξη, γιατί γυρεύεις ταμπέλες;\n** Ο Ιησούς είναι θαυμάσιος, αλλά οι Χριστιανοί υποστηρίζουν ότι είναι ο μονογενής υιός. Γιατί ο μονογενής υιός; Τότε όλοι εσείς τι είστε; Νόθοι; Από πού έρχεσαι εσύ, αν αυτός έρχεται από το Θεό; Ποιος είναι, τότε, ο δικός σου πατέρας;\n** Ο Θεός περικλείει άπειρες δυνατότητες. Εκατομμύρια Χριστοί μπορούν να προέλθουν από το Θεό, κι εκείνος να παραμένει ο ίδιος. Είναι ανεξάντλητος - αυτό το νόημα έχει η ονομασία "παντοδύναμος". Αν έχει μόνο ένα γυιο, τότε είναι ανίκανος, όχι παντοδύναμος. Ο Θεός συνεχώς δημιουργεί και η δημιουργία ποτέ δεν τελειώνει.\n**Η γη έχει γίνει τώρα ένα. Ολόκληρη η σφαίρα έχει γίνει ένα μικρό χωριό. Ας γίνει κι η ανθρωπότητα ένα - ένα στην αναζήτηση, όχι στα πιστεύω• ένα, γιατί τα πάντα είναι θεϊκά. "Είναι κι εδώ θεοί", είπε ο Ηράκλειτος. "Τον εαυτό μου ρώτησα"!\n** Τα αποσπάσματα αυτά δεν είναι φιλοσοφικά αξιώματα• είναι παρατηρήσεις του Ηράκλειτου, που ξέρει, που έχει δει, που δεν θεωρητικολογεί, που έχει αγγίξει την πραγματικότητα, έχει διεισδύσει μέσα της. Κάθε απόσπασμα είναι αυτοτελές• δεν είναι σύστημα. Είναι σαν τα πετράδια τα αποσπάσματα αυτά, που το καθένα έχει το δικό του κόψιμο• κάθε πετράδι έχει τη δική του πληρότητα. Εισδύεις απλώς σ’ ένα απόσπασμα και μέσα από αυτό γίνεσαι τελείως διαφορετικός – αυτό το απόσπασμα μπορεί να γίνει μια πόρτα στο άπειρο.\n** Διαλογίσου, στοχάσου πάνω στον Ηράκλειτο. Μπορεί ν’ ασκήσει πάνω σου τεράστια επιρροή. Μπορεί να σε μεταμορφώσει.\nΑυτά τα λίγα για την απρόσωπη θεότητα όπως την αντιλαμβανόταν ο Ηράκλειτος και την ανέλυσε ο Μπαγκουάν Σρι Ραζνίς.\nΥπάρχουν άραγε εδάφια στη Βίβλο που να παραπέμπουν στην ιδέα ενός απρόσωπου Θεού; Υπάρχουν αρκετά και διάσπαρτα, ενώ πολύ συχνά η ιδέα προκύπτει από τα συμφραζόμενα, αρκεί να τα ερμηνεύσει κανείς χωρίς προκατάληψη.\nΘα παραθέσω μερικά:\n«Πνεύμα ο Θεός και τους προσκυνούντας Αυτόν εν πνεύματι και αληθεία δει προσκυνείν.» (Κατά Ιωάννην, 4: 23)\n«Τον Θεόν ουδείς είδε πώποτε.» (Α' Ιωάννου, 4: 12)\n«Εν αυτώ ζώμεν και κινούμεθα και υπάρχομεν.» (Πράξεις των Αποστόλων, 17: 28)\n«Και είπεν, Έξελθε και στάθητι επί το όρος ενώπιον Κυρίου. Και ιδού, ο Κύριος διέβαινε, και άνεμος μέγας και δυνατός έσχιζε τα όρη και συνέτριβε τους βράχους έμπροσθεν του Κυρίου• ο Κύριος δεν ήτο εν τω ανέμω• και μετά τον άνεμον σεισμός• ο Κύριος δεν ήτο εν τω σεισμώ•\nκαι μετά τον σεισμόν, πυρ• ο Κύριος δεν ήτο εν τω πυρί• και μετά το πυρ, ήχος λεπτού αέρος, και εκεί ο Κύριος.\nΚαι ως ήκουσεν ο Ηλίας, εσκέπασε το πρόσωπον αυτού με την μηλωτήν αυτού και εξήλθε και εστάθη εις την είσοδον του σπηλαίου. Και ιδού, φωνή προς αυτόν, λέγουσα, Τι κάμνεις ενταύθα, Ηλία;» ( Α' Βασιλέων 19: 11-13)\nΟ Θεός "διέβαινε" και ήταν και στο δυνατό άνεμο, και στο σεισμό, και στο πυρ, και στον ήχο λεπτού αέρος. Ο Θεός ήταν παντού, αλλά ο Ηλίας δεν τον αναγνώρισε! Τελικά ο Ηλίας άκουσε φωνή από το πνεύμα μέσα του. Εμείς πόσο συχνά και πόσο καθαρά άραγε την ακούμε; Κι όταν δεήσει και την ακούσουμε, πόσο πρόθυμοι είμαστε να την ακολουθήσουμε; Αυτό είναι το πρακτικό ερώτημα στο οποίο πρέπει ν' απαντήσουμε!\nΚάποιος θα ρωτήσει: και τι πειράζει αν εγώ θέλω να πιστεύω σ' έναν προσωπικό Θεό, διότι αυτό με βολεύει; Προσωπικά πιστεύω ότι υπάρχουν παρενέργειες: Όσο οι άνθρωποι παραμένουν προσκολλημένοι σ' έναν προσωπικό Θεό, εκεί πέρα ή πάνω, δεν ενηλικιώνονται πνευματικά. Δεν μπαίνουν ποτέ στον κόπο ν' αποκτήσουν αυτογνωσία και να γνωρίσουν τη θεϊκή σπίθα μέσα τους, τον "εσωτερικό άνθρωπο", όπως τον αποκαλεί ο Απόστολος Παύλος. Διατηρούν τη νοοτροπία νηπίου που τα περιμένει όλα από το μπαμπά του, που τον κατηγορεί αν δεν του κάνει τα χατίρια, που πάντα φταίει κάποιος άλλος. Επιπλέον βασανίζονται από μυριάδες αναπάντητα ερωτηματικά, γιατί λειτουργεί έτσι αυτός ο προσωπικός Θεός και δεν λειτουργεί αλλιώς. Και το χειρότερο, αναπτύσσεται μισαλλοδοξία, καχυποψία και αντιπαλότητα μεταξύ των οπαδών των διαφόρων θρησκειών, με τα γνωστά τραγικά αποτελέσματα σε ατομικό, εθνικό και διεθνές επίπεδο.\nΕτικέτες απρόσωπος Θεός, Ηράκλειτος, Μπαγκουάν Σρι Ραζνίς


Φέτος, είναι η χρονιά των λευκών sneakers. Πώς να τα φορέσεις την άνοιξη\nΚαι τώρα θα μου πεις, υπήρξε ποτέ κάποια χρονιά που να μην άνηκε στα λευκά sneakers; Δηλαδή, στα μάτια μου (και στα μάτια πολλών ανθρώπων), τα λευκά sneakers θεωρούνταν πάντα staple. Ειδικά, τώρα την άνοιξη που «ανοίγει» ο καιρός (άντε να «ανοίξει»), τα παπούτσια αυτά είναι το πιο «πασπαρτού» στιλ παπουτσιού που θα φορέσεις. Αδιαφορούν για κάθε τάση, για κάθε κοινωνική συνθήκη και παραμένουν εκεί σταθερά, από τις top επιλογές, γυναικών και ανδρών, για τις εμφανίσεις τους.\nΑυτή τη seasonless διάθεση που έχουν τα λευκά sneakers, παρατήρησα και στη street style μόδα. Μια ματιά να ρίξεις στις εμφανίσεις γυναικών και ανδρών στο street style, από τις παρουσιάσεις των Fall 2022 συλλογών από Νέα Υόρκη, Λονδίνο, Μιλάνο και Παρίσι και θα δεις την «εισβολή» τους στις εμφανίσεις καλοντυμένων fashionistas. Χωρίς καμία απολύτως αμφιβολία, λοιπόν, μπορώ με βεβαιότητα να σου πω ότι τα λευκά sneakers ήταν ο πρωταγωνιστής του street style.\nΤα λευκά sneakers είναι ο σταρ της street style μόδας\nΑψηφώντας, λοιπόν, κάθε τάση στα αθλητικά παπούτσια που θέλει τα φουτουριστικά ή τα chunky σχέδια να είναι “in” φέτος, η street style μόδα βγάζει τον δικό της νικητή. Τα λευκά sneakers απέκτησαν πρωταγωνιστικό ρόλο στις εμφανίσεις των fashion lovers, υπενθυμίζοντάς μας την αδιαμφισβήτητη γοητεία τους. Και φυσικά, την αξεπέραστη διαχρονικότητά τους. Όποιος, λοιπόν, είπε ότι τα λευκά sneakers είναι “out of fashion”, η street style μόδα, μάς επιβεβαιώνει για το αντίθετο.\nΠώς να φορέσεις τα λευκά αθλητικά, σύμφωνα με τη street style μόδα\nΑπό εκεί αντλούμε και το τόσο απαραίτητο #inspo για το πώς να τα φορέσουμε φέτος την άνοιξη. Οι παρουσιάσεις των Fall συλλογών πραγματοποιούνται κάθε χρόνο τον Φεβρουάριο, πράγμα που μας επιτρέπει να δούμε τα επερχόμενα trends της άνοιξης, «εν δράσει». Εκτός από τα «εν δράσει» trends της σεζόν, βλέπουμε ανοιξιάτικα-εμπνευσμένα σύνολα από καλοντυμένες γυναίκες που εμπνέουν. Με πολλές από αυτές τις καλοντυμένες γυναίκες να συνοδεύουν τα spring looks με ένα ζευγάρι λευκά sneakers, μπορούμε να δούμε νέους, φρέσκους τρόπους να τα φορέσουμε. Παρακάτω, επέλεξα μερικές από τις πιο inspiring εμφανίσεις που πιστεύω ότι θα σε εμπνεύσουν αρκετά για να φορέσεις τα λευκά sneakers σου, πετυχημένα.\nΤα ανοιξιάτικα φορέματά σου θα ταιριάξουν φανταστικά με ένα ζευγάρι λευκά αθλητικά.\nΈνα σύνολο στις κοντινές αποχρώσεις του λευκού θα ταιριάξει φανταστικά με τα sneakers αυτά.\nΠειραματίσου με τις έντονες αποχρώσεις στα ρούχα σου, μιας και το λευκό των παπουτσιών σου, πάει με όλα.\nΑνάδειξε τα κλασικά κομμάτια της γκαρνταρόμπας, όπως ένα tailored, crisp παντελόνι ή ένα λευκό πουκάμισο με τα λευκά sneakers σου.\nΕνέδωσε τη διαχρονική αξία κλασικών χρωματικών συνδυασμών, όπως το ασπρόμαυρο, με αυτό το casual στιλ παπουτσιού.\nΟι μάξι φούστες είναι φέτος, από τις μεγαλύτερες τάσεις της σεζόν. Υιοθέτησε το trend με τα versatile λευκά sneakers.\nΣυνδύασε δυο κλασικά ανοιξιάτικα κομμάτια της γκαρνταρόμπας μαζί, για μια casual εμφάνισή σου για το πιο effortlessly chic look: μια καμπαρντίνα και ένα ζευγάρι λευκά αθλητικά παπούτσια.\nΤα λευκά sneakers θα αναδείξουν άψογα τα μονόχρωμα σύνολά σου.\nΤα hi-tops (aka τα αθλητικά/μποτάκια) είναι μια ενδιαφέρουσα εναλλακτική, όταν θέλεις να «παίξεις» με τις αντιπαραθέσεις στα μήκη και τις σιλουέτες ενός συνόλου σου.\nΜια μίνι φούστα και ένα ζευγάρι λευκά αθλητικά θα γίνουν ο go-to συνδυασμός σου για κάθε μέρα και ένα look που θα φοριέται από το πρωί μέχρι το βράδυ.


The Sanctuary Centre for the Arts (Ridgeway, Καναδάς) - Κριτικές\nThe Sanctuary Centre for the Arts: Εστιατόρια στην περιοχή\nRidgeway: Όλες οι δραστηριότητες\nΔραστηριότητες κοντά σε: The Sanctuary Centre for the Arts\nThe Sanctuary Centre for the Arts, Ridgeway - Κριτικές\nΝο 1 από 5 δραστηριότητες - Ridgeway\n209 Ridge Road North | L0s 1n0, Ridgeway, Fort Erie, Οντάριο, Καναδάς\nΥπέροχο μέρος! Μοναδικές επιδόσεις!\nΥπέροχο μέρος! Ακριβώς ό,τι χρειάζονται Ridgeway! Μεγάλη ποικιλία μουσικής, Τέχνη και Παραστάσεις! Πιστεύω επίσης ενοικιάζουν για εκδηλώσεις και γάμους!\nΈνα εξαιρετικό σημείο για να απολαύσετε μερικά ποτά από το ζυθοποιείο της βιοτεχνίας. Το φαγητό είναι τέλειο. Η τελευταία μας επίσκεψη ήταν για το δείπνο, οι επισκέπτες μπορούν να απολαύσουν ποτά και ένα υπέροχο εμφάνιση στον πάνω όροφο στο Ιερό. Το λατρεύω αυτό το μέρος!\nΥπέροχο μέρος για να πάτε για συναυλίες καθώς ο τόπος είναι μικρό. Καθιστά πολύ πιο προσωπική εμπειρία. Σερβίρουν μπίρα τους αλλά ξέρω αν πάτε στον κάτω όροφο για μια μπύρα λαμβάνετε περισσότερες επιλογές και ένα μεγαλύτερο κύπελλο καλύτερη τιμή και μπορείτε να τα πάρετε στην...αίθουσα συναυλιών.Περισσότερα\nΥπέροχο μέρος για μια απολαυστική μέρα.\nΤο λατρεύω αυτό το μέρος. Υπάρχουν τόσα πολλά να δείτε. Υπέροχο μέρος με εξαιρετικό φαγητό στο συνημμένο υπηρεσιών. Η ομάδα που ανέπτυξε την ιδέα του Ιερού Κέντρο . . . . . . Το Genius\nΠάντα την καλύτερη ώρα\nΔεν μπορείτε να ξεπεράσει αυτό το μέρος για ψυχαγωγία και αξία. Θα ήθελα να μην πάτε όσο θα ήθελα. Μπορείτε να δείτε διασκέδασης για ένα κλάσμα της τιμής θα πληρώνατε αλλού. Συν το ότι έχουν το ζυθοποιείο του Μπρίμστοουν Χιλ κάτω με τις σκάλες. Επίσης,...είναι κορυφαίο. Όποιος ότι δεν υπήρξε ποτέ πρέπει να προσπαθήσουμε. Δεν θα σας απογοητεύσει.Περισσότερα\nΜεγάλο ζυθοποιείο της βιοτεχνίας με διαρκώς μεταβαλλόμενες και ασυνήθιστο μενού\nΈχουν υπάρξει αρκετές φορές για μπύρα ζητώντας και προσπαθούν ορισμένοι από τους διαρκώς μεταβαλλόμενο μενού. Από την παλιά εκκλησία περιβάλλον στην εκκλησία που σχετίζονται craft μπίρες, όλα είναι μια εξαιρετική εμπειρία\nΑγοράστε τοπικών τρώνε τοπική κυκλοφορία, μπορώ να πω περισσότερα. Απλά τέλειο!!!\nΤόσο το ταλέντο σας στην κουζίνα, όλα τα τοπικά υλικά, από quail αυγά για μειώσεις. Σκληρά για να γράψουν μια κριτική σχετικά με την απλότητα και εξαιρετική παράγουν, καθώς μιλά από μόνη της. Καλά, αυτό τα λέει όλα.\nΈχουμε ένα γάμο στο Ιερό Κέντρο για τις τέχνες. Τι όμορφο χώρο. Με ένα στάδιο στο ένα άκρο και ένα μπαρ στο άλλο, η διαρρύθμιση που επιτρέπονται για ευελιξία. Καρέκλες ιδρύθηκαν θεατρική διάταξη για την τελετή και, στη συνέχεια, τραπέζια και καρέκλες βγήκε έξω για...το γεύμα. Για το χορό, ο γάμος ζευγάρι έφερε σε μια ζωντανή ορχήστρα που εκτελούνται στο στάδιο.Περισσότερα\nΤι είναι ένα υπέροχο μέρος, πέρασα καλές στιγμές! Μια εκκλησία repurposed, με ένα μικρό ζυθοποιείο κάτω με τις σκάλες. Το στον επάνω όροφο είναι ένα φιλόξενο λίγο Concert Hall, με ένα μικρό μπαρ. Το προσωπικό ήταν φιλικό, ποτά σε λογικές τιμές, και ο ήχος ήταν...εξαιρετική! Επίσης, έχει μάλλον μοναδικό αίθριο με μια πυρκαγιά pit, πολύ κακό έβρεχε!Περισσότερα\nΠραγματικά Ευχάριστη Περισσότερα ... >> για μικρές ζωντανές συναυλίες\nΈχω πάει σε πολλές συναυλίες σε αυτό το μέρος και ότι έχει κάθε φορά. Το μέρος είναι πολύ καθαρό και οργανωμένο, και το προσωπικό είναι πολύ φιλικό και διασκεδαστικό. Το δωμάτιο δεν αισθάνεται πολύ κόσμο, και τα συγκροτήματα που έχουμε δει εκτέλεση σε αυτό το...μέρος φαίνεται να απολαύσετε πραγματικά το μικρό αίσθηση οικειότητας. Τα πλήθη είναι φιλικό και το ποτό σας είναι γρήγορη και λογική. Πολύ ωραίο μέρος που θα ήθελα να είχαμε περισσότερο στους καταρράκτες!Περισσότερα\nΔείτε όλα τα κοντινά ξενοδοχείαΔείτε και τα 30 κοντινά εστιατόριαΔείτε και τα 5 κοντινά αξιοθέατα\nΛάβετε γρήγορα απαντήσεις από το προσωπικό του The Sanctuary Centre for the Arts και από προηγούμενους επισκέπτες.